open-index/open-wikipedia-markdown huggingface dataset:
കൊരണ്ടി

ഇരിക്കാനുള്ള ഒരു സംവിധാനമാണ് **കൊരണ്ടി**. **പലക, മുട്ടിപ്പലക** എന്നീപേരുകളിലും അറിയപ്പെടുന്നു. പൊതുവേ തടി കൊണ്ട് നിർമ്മിക്കുന്നു. ഇപ്പോൾ പ്ലാസ്റ്റിക്, ഫൈബർ എന്നിവയിലുള്ള കൊരണ്ടികളും ലഭ്യമാണ്. തടി നിർമ്മിതമായ കൊരണ്ടിയിൽ രണ്ടു കാലുകൾ ഉണ്ടാകും. പണ്ട് കേരളത്തിലെ അടുക്കളകളിലെ പ്രധാന ഇരിപ്പിടമായിരുന്നു ഇത്. ഇന്നും ചില വീടുകളിൽ കാണാം.

വർഗ്ഗം:ഗൃഹോപകരണങ്ങൾ
ജീവാണു കീടനാശിനികൾ

ശത്രു കീടങ്ങൾക്ക് വരാവുന്ന രോഗത്തിന്റെ അണുവിനെ തിരിച്ചറിഞ്ഞ് പരീക്ഷണശാലയിൽ ഉരുത്തിരിച്ചെടുക്കുന്നവയാണ് **ജീവാണുകീടനാശിനികൾ**. ഇവയിൽ പ്രധാനപ്പെട്ടത് വൈറസ്, ബാക്ടീരിയ, കുമിൾ എന്നീ ജീവാണുക്കൾ അടങ്ങിയതാണ്.
## അവലംബം

വർഗ്ഗം:ജൈവിക കീടനിയന്ത്രണ മാർഗ്ഗങ്ങൾ
വാതിൽ

ലഘുചിത്രം|മനോഹരമായ വാതിൽ
വീട്ടിലോ ഓഫീസിലോ എവിടെയായാലും അതിന്റെ മുറികളിൽ നിന്നും പുറത്തുകടക്കാനുള്ള മാർഗ്ഗമാണ് ഇത്. മുറികളുടെ സുരക്ഷക്കായി വാതിലുകൾക്ക് അടപ്പുണ്ടാകും. ചിലപ്പോൾ പകുതിയോ പൂർണ്ണമോ ആയ ഗ്ലാസ് കൊണ്ട് വാതിലുകൽ നിർമ്മിക്കുന്നു. അടപ്പില്ലാത്ത വാതിൽപ്പടികളെ കട്ടിള എന്നു വിളിക്കുന്നു. ഇതു തടി, സിമന്റ്, ഇരുമ്പ് ഇതിനാൽ ഉണ്ടാക്കുന്നു. വാതിലുകളിൽ പ്രത്യേകം പൂട്ടുണ്ടാകും. ഇത് മറ്റുള്ളവർ അതിക്രമിച്ചു കടക്കാതിരിക്കാനാണ്. വീടിന്റെ മുൻവശത്തുള്ള വാതിലുകളിൽ ചിലപ്പോൾ ലെൻസ് പിടിപ്പിക്കും. ഇതു പുറത്താരാണെന്നു അവർ അറിയാതെ കാണുവാനാണ്. അപ്പോൾ പ്രശ്നക്കാരല്ലെങ്കിൽ മാത്രം വാതിൽ തുറക്കനുള്ള സാഹചര്യം കിട്ടും. കാറിന്റെ വാതിലുകൾ പൊതുവെ ഡോർ എന്നറിയപ്പെടുന്നു. കാണാൻ മാത്രമായി ഉള്ളവാതിലിനെ കിളിവാതിൽ എന്നും ക്ഷേത്ര വാതിലിനെ നടവാതിൽ കോട്ടയുടെ വാതിലിനെ കോട്ടവാതിലെന്നും പറയുന്നു.

## ഗാലറി

File:200 years ancient door of Tajhat Palace , Rangpur, Bangladesh.jpg|ബംഗ്ലാദേശിലെ രംഗ്പൂരിലെ താജാത് കൊട്ടാരത്തിന്റെ 200 വർഷത്തെ പുരാതന വാതിൽ
File:200 years ancient wooden door of Tajhat Landlord's Palace.jpg|താജാത് ഭൂവുടമയുടെ കൊട്ടാരത്തിന്റെ 200 വർഷം പുരാതന തടി വാതിൽ


വർഗ്ഗം:വാതിലുകൾ
ഇന്ത്യയിലെ സാമ്പത്തിക ഉദാരവൽക്കരണം

1950 മുതൽ 1991 വരെ ഇന്ത്യ സ്വീകരിച്ച സാമ്പത്തിക നയം "ലൈസൻസ്, ക്വോട്ട, പെർമിറ്റ് രാജ്" ആയിരുന്നു. പക്ഷേ 1991-ൽ ഒരു പുതിയ സാമ്പത്തിക നയം സ്വീകരിക്കാൻ ഇന്ത്യ നിർബന്ധിതരായി. അതാണ് "ഉദാരവൽക്കരണം, സ്വകാര്യവൽകരണം, ആഗോളവൽകരണം".

## ചരിത്രം
1990-ൽ ആണ് ഇന്ത്യയിൽ സാമ്പത്തിക പരിഷ്കരണം തുടങ്ങിയത്. നരസിംഹറാവു ആയിരുന്നു അപ്പോൾ പ്രധാനമന്ത്രി, ധനമന്ത്രി മന്മോഹൻ സിംഗ്. ഇന്ത്യയുടെ സാമ്പത്തികനില വളരെ മോശമായ 1990കളിൽ മന്മോഹൻ സിംഗ് എടുത്ത തീരുമാനമായിരുന്നു സാമ്പത്തിക പരിഷ്കരണം. പ്രധാനമന്ത്രി നരസിംഹ 
റാവുവിന്റെ മികച്ച പിന്തുണ ഇതിനുണ്ടായിരുന്നു. സാമ്പത്തിക പരിഷ്കരണം വിദേശ കമ്പനികൾക്ക്‌ ഇന്ത്യയിൽ വ്യവസായം തുടങ്ങുന്നതിനെ സഹായിച്ചു.

## ഉദാരവൽക്കരണം
സമ്പദ് വ്യവസ്ഥയുടെ വിവിധ മേഖലകളിൽ ഏർപ്പെടുത്തിയിരുന്ന നിയന്ത്രണങ്ങളിൽ അയവ് വരുത്തുകയെന്നതാണ് ഉദാരവൽക്കരണം എന്നതിനർത്ഥം.

## ആഗോളവത്കരണം
ആഭ്യന്തര സമ്പദ്വ്യവസ്ഥയെ ലോക സമ്പദ്വ്യവസ്ഥയുമായി കൂട്ടിയിണക്കി തുല്യനിലവാരത്തിലാക്കുകയും ലോക രാജ്യങ്ങൾക്കിടയിൽ കൂടുതൽപരസ്പരാശ്രയത്വം സൃഷ്ടിക്കുകയും ചെയ്യുന്ന പ്രക്രിയയെ ആഗോളവൽകരണം എന്ന് വിളിക്കുന്നു.

വർഗ്ഗം:ഇന്ത്യയുടെ സമ്പദ്‌വ്യവസ്ഥ
ഇരട്ടവാലൻ (പ്രാണി)

പുസ്തകങ്ങളും വസ്ത്രങ്ങളും തുളച്ച് കേടുവരുത്തുന്ന ഒരു തരം ചെറുപ്രാണിയാണ് **ഇരട്ടവാലൻ**. ചിറകുകളില്ലാത്ത ഷഡ്പദമായ ഇവ **വെള്ളിമീൻ** (silverfish), **പുസ്തകപ്പൂച്ചി** എന്നും അറിയപ്പെടുന്നു. പ്രധാനമായും തണുപ്പുള്ള, ഇരുണ്ട സ്ഥലങ്ങളിലാണ് ഇവ വസിക്കുന്നത്. ചിറകില്ല എന്നതും രൂപാന്തരണം അഥവാ മെറ്റമോര്ഫോസിസ് എന്ന പ്രക്രിയയ്ക്ക് വിധേയമാകുന്നില്ല എന്നതും ഇവയുടെ സവിശേഷതയാണ്. ഉണങ്ങിയ ഇലകളും കടലാസുമാണ് ഇവയുടെ പ്രധാന ഭക്ഷണം. ഇവയിലുള്ള സ്റ്റാർച്ച് അഥവാ അന്നജം ആണ് മുഖ്യാഹാരം. നേർത്ത ശരീരവും നാരുപോലുള്ള വാലുകളും ഇവയുടെ പ്രത്യേകതയാണ്. മത്സ്യങ്ങളെപ്പോലെ തിളങ്ങുന്ന ശൽകങ്ങളുള്ളതിനാലാണ് ഇവയ്ക്ക് **സിൽവർ ഫിഷ്** എന്ന പേരു വന്നത്. ഏകദേശം 400 മില്ല്യൻ വർഷം മുന്പ് ഇവ ഭൂമിയിൽ ഉണ്ടാതായി കരുതപ്പെടുന്നു. ഇവയുടെ ശാസ്ത്രീയ നാമം *Lepisma saccharina* എന്നാണ്, ഇതിൽ സക്കാരിന എന്നത് ധാരാളമായി അന്നജം ഭക്ഷണമാക്കുന്നതിനാൽ  വന്നിട്ടുള്ള പേരാണ്. ഒന്ന് മുതൽ എട്ടു വര്ഷം വരെയാണ് ഇവയുടെ ആയുസ്സ്. യാതൊരു ഭക്ഷണവും കഴിക്കാതെ ഏകദേശം ഒരു വര്ഷം വരെ ജീവിക്കാൻ ഇവക്ക് കഴിവുണ്ട്, അതിനാൽ തന്നെ എല്ലാ പ്രതിസന്ധി ഘട്ടങ്ങളെയും തരണം ചെയ്യാൻ ഇവക്ക് കഴിയും.  ആര്യവേപ്പിന്റെ ഇല വിതറി ഇവയെ അകറ്റാൻ കഴിയുമെന്നാണ് നാട്ടറിവ്.

## അവലംബം
	

വർഗ്ഗം:കീടങ്ങൾ
സോഫ്റ്റ്‌വെയർ ഫ്രീഡം ലോ സെന്റർ

സ്വതന്ത്ര സോഫ്റ്റ്‌വെയറുകൾക്ക് നിയമ പിന്തുണ നൽകുവാൻ വേണ്ടി ലാഭേച്ഛയില്ലാതെ പ്രവർത്തിക്കുന്ന അന്താരാഷ്ട്ര സ്ഥാപനമാണ് **സോഫ്റ്റ്‌വെയർ ഫ്രീഡം ലോ സെന്റർ**. എബൻ മോഗ്ലൻ അധ്യക്ഷനായി 2005 ഫെബ്രുവരിയിലാണ് ഇത് സ്ഥാപിതമായത്. ഇതിന്റെ ഇന്ത്യയിലെ കാര്യാലയം ന്യൂഡൽഹിയിൽ പ്രവർത്തിക്കുന്നു.

## പുറമേയ്ക്കുള്ള കണ്ണികൾ
* SFLC വെബ്പേജ്
* SFLC ഇന്ത്യാ പതിപ്പിന്റെ വെബ്പേജ് 
* New York Times article about SFLC launch
* eWeek article about SFLC launch
* Moglen plans "general counsel's office for the entire movement"  Feb 2005, Newsforge
* ZDNet interview with Eben Moglen where SFLC is discussed 

വർഗ്ഗം:സ്വതന്ത്ര സോഫ്റ്റ്‌വെയർ സംഘടനകൾ‎
മൂർഖൻ പറമ്പ്

കണ്ണൂർ വിമാനത്താവളം സ്ഥിതിചെയ്യുന്ന സ്ഥലമാണ് **മൂർഖൻ പറമ്പ്**. കണ്ണൂർ നഗരത്തിൽ നിന്നും 25 കിലോമീറ്റർ അകലെയാണ് മൂർഖൻ പറമ്പ്. 

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അരകല്ല്

thumb|right|200px|അരകല്ല്
thumb|അരകല്ല് ഉപയോഗിച്ച് അരയ്ക്കുന്നതിന്റെ ചിത്രം
കറികൾക്കും ചമ്മന്തിയ്ക്കും മറ്റും ആവശ്യമായ തേങ്ങ, മുളക് തുടങ്ങിയവ അരച്ചെടുക്കാൻ ഉപയോഗിക്കുന്ന കരിങ്കല്ലു കൊണ്ട് നിർമ്മിക്കപ്പെട്ടിരിക്കുന്ന ഒരു അടുക്കള ഉപകരണമാണ് **അരകല്ല്**. ഇതിന് **അമ്മിക്കല്ല്** എന്നും പേരുണ്ട്. ദീർഘചതുരാകൃതിയിലുള്ള അരകല്ലിൽ അരയ്ക്കാനുപയോഗിക്കുന്ന നീണ്ടുരുണ്ട കല്ലാണു *[[കുഴവി]]*. ഇതിനു *പിള്ളക്കല്ല്*, *അമ്മിപ്പിള്ള*, *അമ്മിക്കുട്ടി*, *അമ്മിക്കുഴ* എന്നൊക്കെയും പറയാറുണ്ട്. ആവശ്യം കഴിഞ്ഞ് അരകല്ല് പലക ഉപയോഗിച്ച് മൂടി വയ്ക്കുന്ന രീതി ചിലയിടങ്ങളിലുണ്ട്. വർഷങ്ങളോളം ഉപയോഗിക്കുന്ന അരകല്ലിന്റെ മധ്യഭാഗം കുഴിഞ്ഞതായി കാണാം.  ധാന്യങ്ങളും കിഴങ്ങുവർഗങ്ങളും മറ്റും പൊടിച്ചും ചതച്ചും അരച്ചു കുഴമ്പാക്കിയും ഉപയോഗിക്കുന്ന രീതി കാർഷിക പരിഷ്കാരത്തിന്റെ ഫലമായി മനുഷ്യൻ ആവിഷ്കരിച്ചു.അരകല്ലും കുഴവിയും അതിപ്രാചീനകാലം മുതൽ ജനങ്ങൾ ഉപയോഗിച്ചുവരുന്നതാണ്. പഴയ ലിബിയയിൽ നിന്നും അരകല്ലുകൾ കണ്ടെടുക്കപ്പെട്ടിട്ടുണ്ട്.  മിക്സിയുടെ പ്രചാരത്തോടെ  പ്രാധാന്യം കുറഞ്ഞെങ്കിലും മിക്ക വീടുകളിലും ഇപ്പോഴും അരകല്ല് ഉണ്ടാകാറുണ്ട്. 

## അനുഷ്ഠാനങ്ങളിൽ
അമ്മിക്കല്ലുപോലെ ഹൃദയം അചഞ്ചലമായിരിക്കണമെന്ന സങ്കല്പത്തിൽ വരൻ വധുവിന്റെ വലതുകാൽ പിടിച്ച് അമ്മിമേൽ ചവിട്ടിക്കുന്ന ഒരു കർമം വിവാഹത്തോടനുബന്ധിച്ചു ബ്രാഹ്മണർ അനുഷ്ഠിക്കാറുണ്ട്. ഇതിന് 'അമ്മിചവിട്ടുക' എന്നാണ് പറയുക.

## ഇതും കാണുക
*അമ്മി ചവിട്ടി അരുന്ധതി കാണൽ
*മിക്സി

## ചിത്രസഞ്ചയം


File:Metate_-_അമ്മിക്കല്ല്.JPG|അമ്മിക്കല്ലും അമ്മിക്കുഴയും
ചിത്രം:Aboriginal grinding stones.jpg
ചിത്രം:Metate.jpg
ചിത്രം:Molino neolítico de vaivén.jpg
ചിത്രം:TortillaMakingSalvador.jpg
ചിത്രം:Wheat grinding BM Terr234.jpg
ചിത്രം:Woldegk-Reibestein.JPG
ചിത്രം:Metate (fcm).jpg

## അവലംബം


## കുറിപ്പുകൾ
 

വർഗ്ഗം:അടുക്കള ഉപകരണങ്ങൾ
പാറ്റൂർ

ആലപ്പുഴ ജില്ലയിലെ നൂറനാട് പഞ്ചായത്തിൽ സ്ഥിതി ചെയ്യുന്ന ഒരു സ്ഥലം ആണ് **പാറ്റൂർ**. പന്തളം - മാവേലിക്കര പാതയിൽ  ഇടപ്പോണിൽ നിന്നും തെക്ക് മാറി സ്ഥിതി ചെയ്യുന്ന പ്രകൃതിരമണീയമായ ഒരു പ്രദേശമാണിത്. പന്തളത്തു നിന്നും ഏകദേശം 9 കിലോമീറ്റർ ദൂരമുണ്ട് ഈ സ്ഥലത്തേക്ക്. പാടവും പുഞ്ചയും നിറഞ്ഞ ഈ പ്രദേശത്ത് മുൻകാലങ്ങളിൽ നെൽകൃഷി ധാരാളമായി നടന്നിരുന്നു. പണ്ട്  യുദ്ധകാലത്ത് കുതിരകളെ കെട്ടുന്നത് ഇവിടെ ആയിരുന്നതിനാൽ "കുതിരകെട്ടുംതടം" എന്ന് പേരിലായിരുന്നു ഈ പ്രദേശം അറിയപ്പെട്ടിരുന്നത്. പിന്നീട് അത് മാറി പാറ്റൂർ എന്നായി. കരിങ്ങാലി പുഞ്ച ഇവിടെയാണ് സ്ഥിതി ചെയ്യുന്നത്.കേരള സ്റ്റേറ്റ് സിവിൽ സപ്ലൈസ് കോർപ്പറേഷന്റെ നൂറനാട് മാവേലി സ്റ്റോർ സ്ഥിതി ചെയ്യുന്നത് ഇവിടെയാണ്

## കലാലയങ്ങൾ
* ശ്രീ ബുദ്ധ കോളേജ് ഓഫ് എഞ്ചിനീയറിങ്ങ്
* ശ്രീ ബുദ്ധ സെൻട്രൽ സ്കൂൾ
## ആരാധനാലങ്ങൾ
*പ്ലാക്കാട്ട് ക്ഷേത്രം
*പള്ളിമുക്കം ദേവീക്ഷേത്രം
*ഗുരുനാഥൻ കാവ് ക്ഷേത്രം 
*ആൽത്തറമൂട് ക്ഷേത്രം

## സമിപത്തുള്ള ആതുരാലയങ്ങൾ
*ജോസ്കോ ഹൊസ്പിറ്റൽ
*സി.എം ഹൊസ്പിറ്റൽ
അപ്രമാദിത്വം

തെറ്റുകൾക്ക് അതീതരായിരിക്കുക എന്നതാണ് മതപരമായി ഇതിന്നർഥം. തെറ്റുകൾക്ക് അതീതമായ ഒരു അധികാരശക്തിയെക്കുറിച്ചുള്ള അന്വേഷണവും അതിന്റെ അംഗീകാരവും എല്ലാം പ്രമുഖമതങ്ങളിലുമെന്നപോലെ നിരവധി സാമൂഹ്യ-രാഷ്ട്രീയ സംഘടനകളിലും നിലനിൽക്കുന്നു. ഓരോ മതത്തിനും അതിന്റേതായ നിയമങ്ങളും ആചാരങ്ങളും ഉണ്ട്. ഇവ അപ്രമാദിത്വമുള്ളവയാണെന്നും അതുകൊണ്ട് അലംഘനീയങ്ങളാണെന്നും കണക്കാക്കപ്പെട്ടുവരുന്നു. ബുദ്ധമതം, ഇസ്ലാംമതം, ഹിന്ദുമതം, സിക്കുമതം, സരതുഷ്ട്രമതം തുടങ്ങിയ മതങ്ങൾ തെറ്റുകൾക്കതീതമായ വിശുദ്ധപ്രമാണങ്ങളേയും വിശുദ്ധ നിയമസംഹിതകളേയും അംഗീകരിക്കുന്നു. ഋഷിപ്രോക്തങ്ങളായ വേദങ്ങൾ തെറ്റുകൾക്കതീതമാണെന്ന് വിശ്വസിക്കപ്പെടുന്നു. ശ്രീശങ്കരന്റെ സിദ്ധാന്തങ്ങൾക്ക് **അപ്രമാദിത്വം** അവകാശപ്പെട്ടിരുന്നു. സാമൂഹ്യ-രാഷ്ട്രീയ സംഘടനകളും തെറ്റുകൾക്കതീതമായ ഒരധികാരനേതൃത്വത്തിൽ വിശ്വസിക്കുന്നു. രാഷ്ട്രം, ക്രൈസ്തവസഭ എന്നിവയോളം തന്നെ പഴക്കമുള്ളതാണ് രാഷ്ട്രീയവും മതപരവുമായ ഈ വിശ്വാസം. എന്നാൽ മതത്തിലാണ് ഈ വിശ്വാസം കൂടുതലായിട്ടുള്ളത്.

## കത്തോലിക്കരുടെ വിശ്വാസം

റോമൻ കത്തോലിക്കാസഭയ്ക്കും അതിന്റെ മേലധ്യക്ഷനായ മാർപാപ്പായ്ക്കും തെറ്റുപറ്റുകയില്ലെന്ന് കത്തോലിക്കർ വിശ്വസിക്കുന്നു. ധാർമികമായും വിശ്വാസപരമായും ഉള്ള കാര്യങ്ങളിൽ കത്തോലിക്കാസഭയുടെ വക്താവായി മാർപാപ്പാ പുറപ്പെടുവിക്കുന്ന അഭിപ്രായങ്ങൾ സഭയുടെ ഏകകണ്ഠമായ യോജിപ്പ് ഇല്ലാതിരുന്നാൽ പോലും അപ്രമാദിത്വമുള്ളതാണെന്ന് 1870-ലെ ഒന്നാം വത്തിക്കാൻ സുന്നഹദോസിൽ പ്രഖ്യാപിക്കപ്പെട്ടു. രണ്ടാം വത്തിക്കാൻ സുന്നഹദോസിൽ കേവലം വാക്കുകൾക്കല്ല, പ്രത്യുത, സഭയുടെ അടിസ്ഥാനപരമായ *പഠിപ്പിക്കലിന്* (teachings) ആണ് അപ്രമാദിത്വം എന്ന അഭിപ്രായം പ്രബലപ്പെട്ടു.

*[[ഈശ്വരൻ|ഈശ്വരന്]] തെറ്റുപറ്റുകയില്ല; അദ്ദേഹത്തിന്റെ കല്പനകൾ അതുകൊണ്ട് തെറ്റായിരിക്കുകയില്ല. ഈ കല്പനകൾ അനുയായികളെ പഠിപ്പിക്കുന്നതിന് അദ്ദേഹം കത്തോലിക്കാസഭയെ ചുമതലപ്പെടുത്തി. ഈ സഭയുടെ പ്രതിനിധിയാണ് മാർപാപ്പാ. അതുകൊണ്ട് അദ്ദേഹത്തിനും തെറ്റുപറ്റുകയില്ല* എന്ന് അവർ വാദിച്ചു. ക്രിസ്ത്യാനികളുടെ ഇടയനും ഗുരുവും എന്ന നിലയിൽ സ്വന്തം അപ്പോസ്തലിക അധികാരം ഉപയോഗിച്ച് സഭ അനുവർത്തിക്കേണ്ട വിശ്വാസപ്രമാണത്തെയോ ധാർമിക സിദ്ധാന്തത്തെയോ പറ്റി മാർപാപ്പാ സംസാരിക്കുമ്പോൾ അദ്ദേഹത്തിനുള്ള അപ്രമാദിത്വം അനിഷേധ്യമാണ് എന്ന് കത്തോലിക്കർ വിശ്വസിക്കുന്നു.

മാർപാപ്പാ എല്ലാ തെറ്റുകൾക്കും അതീതനാണെന്ന വിശ്വാസത്തോട് സെന്റ് തോമസ് അക്വിനാസ് (1227-74) യോജിച്ചു. ദൈവശാസ്ത്രത്തിന്റെ ഭാഗമായി ഈ ആശയത്തെ ആദ്യമായി പ്രതിപാദിച്ചത് ഇദ്ദേഹമാണ്. *അമലോത്ഭവ*ത്തെപ്പറ്റിയുള്ള പീയൂസ് ഒൻപതാമൻ മാർപാപ്പായുടെ (1792-1878) പ്രസ്താവനയിൽ അപ്രമാദിത്വത്തെപ്പറ്റിയും പരാമർശമുണ്ട്. ഒരു നിശ്ചിത വാക്യത്തിൽ ഉൾക്കൊള്ളുന്ന സത്യം വിശ്വാസികൾ അംഗീകരിക്കണമെന്നും അല്ലെങ്കിൽ അവരെ അവിശ്വാസികളായി മുദ്രകുത്തുമെന്നും അതിൽ പറയുന്നു.

## ബൈബിളിന്റെ അപ്രമാദിത്വം

ബൈബിളിന്റെ അപ്രമാദിത്വം മിക്കവാറും എല്ലാ ക്രൈസ്തവ സഭകളും അംഗീകരിക്കുന്നു. അപ്രമാദിത്വം ആർക്ക്, എവിടെ എന്നതിനെക്കുറിച്ച് വിവിധ ക്രൈസ്തവ വിഭാഗങ്ങൾ തമ്മിൽ അഭിപ്രായവ്യത്യാസങ്ങളുണ്ട്.

ഇസ്ലാംമതവും അപ്രമാദിത്വത്തിൽ വിശ്വസിക്കുന്നു. അക്ബർ ചക്രവർത്തിയെ ജനങ്ങളുടെ മതാധ്യക്ഷനും രാജാവും ആയിട്ടാണ് കണക്കാക്കിയിരുന്നത്. ഇസ്ലാംമതസംബന്ധിയായ ഏതു പ്രശ്നത്തെക്കുറിച്ചും ആധികാരികമായി തീരുമാനം എടുക്കുന്നതിന് അക്ബർക്ക് അധികാരം നൽകി. തീരുമാനങ്ങൾ ഖുർആൻ അനുസരിച്ചായിരിക്കണമെന്നു മാത്രം.

## ഇതുകൂടികാണുക
*അമലോദ്ഭവം

## പുറംകണ്ണികൾ
*http://www.newadvent.org/cathen/07790a.htm
*http://www.christiananswers.net/q-acb/acb-t002.html
*http://www.ewtn.com/faith/teachings/papac2.htm
ഓലചുരുട്ടിപ്പുഴു

നെല്ലിനെ ആക്രമിക്കുന്ന ഒരു കീടമാണ് **ഓലചുരുട്ടിപ്പുഴു**.
## അവലംബം


വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
മിക്സി

വൈദ്യുതി ഉപയോഗിച്ച് പ്രവർത്തിക്കുന്ന ഒരു അടുക്കള ഉപകരണമാണ് **മിക്സി** അഥവാ **മിശ്രകയന്ത്രം**. ഭക്ഷ്യവസ്തുക്കൾ അരയ്ക്കാനും ജ്യൂസ് പോലുള്ള പാനിയങ്ങൾ ഉണ്ടാക്കാനും ഉപയോഗിക്കുന്നു. ഇവയുടെ വരവോടെയാണ് അരകല്ലിന്റെ പ്രശസ്തി അല്പം കുറഞ്ഞത്. ഇതിൽ ഉപയോഗിക്കാൻ പലതരത്തിലുള്ള ജാറുകൾ ഉണ്ട്. ചമ്മന്തി അരയ്ക്കാനും, അരി പൊടിക്കാനും, ദോശ മാവ് അരയ്ക്കാനും, ജ്യൂസ് ഉണ്ടാക്കാനും വേറേ വേറേ ജാറുകൾ ഉണ്ട്. ആവശ്യം കഴിഞ്ഞ് ജാറുകൾ വൃത്തിയായി സൂക്ഷിക്കണം. പലതരത്തിലുള്ള ഉപയോഗത്തിന് ഇതിലിടുവാൻ പലതരം ബ്ലേഡ് ഉണ്ട്. അവ മാറ്റി മാറ്റി വ്യത്യസ്ത ജാറുകളിൽ വ്യത്യസ്ത ജോലികൾക്കായി ഉപയോഗിക്കുന്നു. കടകളിൽ ഉപയോഗിക്കുന്ന മിക്സി ജ്യൂസ് ഉണ്ടാക്കാൻ മാത്രമായതിനാൽ ഇവ ജ്യൂസർ എന്നാണ് അറിയപ്പെടുന്നത്. ഇന്ത്യയിൽ പല കമ്പനികൾ മിക്സി നിർമ്മിക്കുന്നു.

വർഗ്ഗം:അടുക്കള ഉപകരണങ്ങൾ
വർഗ്ഗം:വൈദ്യുതോപകരണങ്ങൾ
തണ്ടുതുരപ്പൻ

നെൽച്ചെടിയെ ആക്രമിക്കുന്ന കീടമാണ് **തണ്ടുതുരപ്പൻ പുഴു**. ഇത് നെല്ലിന്റെ ഒരു പ്രധാന ശത്രുവാണ്. ശാസ്ത്രനാമം:സിർപ്പോഫാഗാ ഇൻസെർട്ടുലാസ്.

## പ്രജനനം
മഞ്ഞനിറത്തിലുള്ള ഒരു ശലഭത്തിന്റെ മുട്ട വിരിഞ്ഞുണ്ടാകുന്ന പുഴുവാണ് ഇത്. പെൺശലഭം നെൽച്ചെടിയുടെ ഇലകളുടെ അറ്റത്ത് 15 മുതൽ 80 വരെ മുട്ടകൾ ഇടുന്നു. അഞ്ച് മുതൽ പത്തു ദിവസത്തിനുള്ളിൽ മുട്ട വിരിഞ്ഞ് പുഴുക്കൾ നെൽച്ചെടികളെ ആക്രമിക്കുന്നു. പുഴു നെല്ലിന്റെ തണ്ടിൽ ഒരു മുറിവുണ്ടാക്കി അതിനുള്ളിൽ കടന്ന് ശലഭമാകുന്നതുവരെയുള്ള ദശകൾ തണ്ടിനുള്ളിൽ കഴിച്ചുകൂട്ടുന്നു. സാധാരണയായി ഒരു പുഴു മാത്രമേ ഒരു തണ്ടിനുള്ളിൽ വരാറുള്ളൂ. തണ്ടിന്റെ ആന്തരഭാഗങ്ങൾ കാർന്നു തിന്നുന്ന പുഴു മൂന്ന് മുതൽ നാല് വരെ ആഴ്ചകൾക്കുള്ളിൽ പുഴുദശ പൂർത്തിയാക്കി സമാധിദശയിലേക്കു കടക്കുന്നു. സമാധിദശയിലേക്കു കടക്കുന്നതിനു മുമ്പുതന്നെ സമാധിദശ പൂർത്തിയാക്കിയശേഷം തണ്ടിൽനിന്നു പുറത്തിറങ്ങാനായി തണ്ടിൽ ഒരു സുഷിരം ഉണ്ടാക്കുന്നു. തണ്ടിന്റെ ചുവടുഭാഗത്താണ് സമാധിദശയിലുള്ള ജീവിയെ കാണുന്നത്. ഒരാഴ്ചയ്ക്കുള്ളിൽ സമാധിദശ പൂർത്തിയാക്കുന്നു. മുട്ട മുതൽ ശലഭം വരെയുള്ള ജീവിതചക്രം പൂർത്തിയാക്കുന്നതിന് അഞ്ച് മുതൽ ആറ് ആഴ്ചകൾ വരെ വേണ്ടിവരുന്നു.

## നെൽകൃഷിയിലെ ആക്രമണം

നെല്ല് കൃഷിചെയ്യുന്ന എല്ലാ കാലങ്ങളിലും തണ്ടുതുരപ്പൻ പുഴുവിന്റെ ഉപദ്രവം കണ്ടുവരുന്നുണ്ട്. മുണ്ടകൻ, പുഞ്ചകൃഷികളിലാണ് ഈ ആക്രമണത്തിന്റെ രൂക്ഷത ഏറുന്നത്. ആക്രമണത്തിന്റെ തീവ്രത കാലാവസ്ഥയിലെ വിവിധ ഘടകങ്ങളുമായി ബന്ധപ്പെട്ടതാണ്.

നെൽച്ചെടിയുടെ ഏതു വളർച്ചാഘട്ടത്തിലും തണ്ടുതുരപ്പൻ പുഴു ആക്രമിക്കാറുണ്ട്. ചില അവസരങ്ങളിൽ ഒരു സീസണിൽ രണ്ടോ മൂന്നോ ഘട്ടം വരെ പൂർത്തിയാക്കുന്നതിനും ഇതിനു കഴിയുന്നു. കതിർ വരുന്നതിനു മുമ്പാണ് നെൽച്ചെടി ആക്രമിക്കപ്പെടുന്നതെങ്കിൽ നെല്ലിന്റെ കൂമ്പ് ഉണങ്ങിപ്പോകുന്നു. കതിർ പുറത്തു വന്നതിനു ശേഷമാണെങ്കിൽ കതിർ ഉണങ്ങുകയും നെന്മണികൾ പതിരായി പോവുകയും നിറംമങ്ങി വെളുക്കുകയും ചെയ്യുന്നു. ഈ അവസ്ഥയാണ് 'വെൺകതിർ' എന്ന പേരിൽ അറിയപ്പെടുന്നത്. വെള്ളക്കുമ്പ്, കുട്ടൻകുത്ത് എന്നും ഇത് പ്രാദേശികമായി അറിയപ്പെടുന്നു. 25 ശതമാനത്തോളം നഷ്ടം തണ്ടുതുരപ്പൻ പുഴുവിന്റെ ഉപദ്രവംമൂലം ഉണ്ടാകുന്നുണ്ട്. സാഹചര്യം അനുകൂലമാണെങ്കിൽ നാശം ഇതിലും കൂടും.

## കീടനിയന്ത്രണം
സംയോജിത കീടനിയന്ത്രണ സമ്പ്രദായങ്ങൾ അവലംബിച്ച് തണ്ടുതുരപ്പനെ നിയന്ത്രിക്കാനാകും. ഞാറ്റടിയിൽ കാണപ്പെടുന്ന ശലഭത്തിന്റെ മുട്ടകൾ ശേഖരിച്ചു നശിപ്പിക്കുക, ആക്രമണം കൂടുതലായി കാണപ്പെടുന്ന പാടശേഖരങ്ങളിൽ ആക്രമണത്തെ ഒരു പരിധിവരെയെങ്കിലും ചെറുക്കുവാൻ കഴിവുള്ള ഇനങ്ങൾ കൃഷിയിറക്കുക, വിളക്കുകെണികൾ പാടത്തിന്റെ പല ഭാഗത്തുമായി സ്ഥാപിച്ച് ശലഭങ്ങളെ അതിലേക്ക് ആകർഷിച്ചു നശിപ്പിക്കുക തുടങ്ങിയവയാണ് നിയന്ത്രണ മാർഗങ്ങൾ.ട്രൈക്കോ കാർഡുകൾ ഇവയുടെ നിയന്ത്രണത്തിൻ ഫലപ്രദമായി ഉപയോഗിച്ചുവരുന്നുണ്ട്. വർഷം മുഴുവൻ പുഴുവിന്റെ ആക്രമണം ഉണ്ടാകാനിടയുണ്ടെങ്കിൽ ഞാറു പറിച്ചു നട്ട് 15-20 ദിവസത്തിനു ശേഷം ജലവിതാനം നിയന്ത്രിച്ചു നിറുത്തി, അതതു പ്രദേശത്തിനു യോജിച്ച ഏതെങ്കിലും രാസ കീടനാശിനി തളിച്ചാൽ കീടബാധയെ ഫലപ്രദമായി നിയന്ത്രിക്കാൻ കഴിയും. സംയോജിത സസ്യസംരക്ഷണ മുറകൾ പാടശേഖരാടിസ്ഥാനത്തിൽ നടത്തുന്നതും അഭികാമ്യമാണ്.

വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
ചാഴി

നീരും പാലും ഊറ്റിക്കുടിച്ച്‌ ധാന്യവിളവ്‌ നശിപ്പിക്കുന്ന ഒരിനം ഷഡ്പദമാണ് **ചാഴി**(Leptocorisa acuta). നെല്ലിലും പയർ വർഗ്ഗ സസ്യങ്ങളിലുമാണ് ഇവയുടെ ആക്രമണം അധികമായി കണ്ടുവരുന്നത്.

ശരീരത്തിന്റെ പുറംഭാഗം തവിട്ടുനിറത്തിലും അടിഭാഗം പച്ചനിറത്തിലുമായി കാണപ്പെടുന്ന ഈ കീടം മെലിഞ്ഞ് നീളം കൂടിയതും ദുർഗന്ധം വമിക്കുന്നതുമാണ്.  കതിർകുല പുറത്തുവന്ന് പാൽ നിറഞ്ഞിരിക്കുന്ന സമയത്താണ് ഇവയുടെ ആക്രമണം. ഈ സമയങ്ങളിൽ ഇവയെ ധാരാളമായി കതിരിലും മറ്റും പറ്റിപ്പിടിച്ചിരിക്കുന്നത് കാണാം. ഈ പ്രാണികൾ നെന്മണികൾ തുളച്ച് ഉള്ളിലെ പാൽ വലിച്ചുകുടിച്ച് മണികൾ പതിരാക്കി മാറ്റി വിളനഷ്ടം ഉണ്ടാക്കുന്നു.

## കീടനിയന്ത്രണമാർഗ്ഗങ്ങൾ
ചാഴിയെ നിയന്ത്രിക്കാൻ ധാരാളം രാസകീടനാശിനികൾ വിപണിയിൽ ലഭ്യമാണ്.

### ജൈവമാർഗ്ഗങ്ങൾ
മത്തിയും ശർക്കരയും ചേർത്തുള്ള മിശ്രിതം തളിച്ച് ചാഴിയെ നിയന്ത്രിയ്ക്കാനായി ഉപയോഗിക്കാം. കൂടാതെ കാന്താരിമുളകും കായവും എന്നിവ 200 ഗ്രാം വീതം അരച്ച് 10 ലിറ്റർ വെള്ളത്തിൽ കലക്കി 2% വീര്യത്തിൽ തളിച്ചും ചാഴിയെ നിയന്ത്രണവിധേയമാക്കാം.ഒരേ മൂപ്പുള്ള വിത്ത് ഒരേ സമയം കൃഷിചെയ്യുക, വയലിലേയും വരമ്പിലേയും കളകൾ നശിപ്പിക്കുക എന്നിവ മുൻകരുതലായി ചെയ്യാവുന്ന തയ്യാറെടുപ്പുകളാണ്. ചാഴിയെ തന്നെ വലവീശിപ്പിടിച്ച് ചതച്ച് നീരാക്കി വെള്ളത്തിൽ തളിയ്ക്കുന്ന രീതിയും ചിലയിടങ്ങളിൽ നിലവിലുണ്ട്. വെളുത്തുള്ളി അരച്ചു കലക്കിയ വെളത്തിൽ പാൽക്കായം അലിയിച്ച്‌ തളിക്കുക, ചാളനെയ്യും വേപ്പെണ്ണയും ചേർത്തു തളിക്കുക, ഈന്തിന്റെ പൂങ്കുല പാടത്ത്‌ പലയിടങ്ങളിലായി കുത്തിനിർത്തുക തുടങ്ങിയവയും ചാഴിശല്യം നിയന്ത്രിയ്ക്കാൻ ചെയ്യാവുന്ന കാര്യങ്ങളാണ്.

ഇരപിടിയൻ പുൽച്ചാടി ചാഴിയുടെ മുട്ടകളും കുഞ്ഞുങ്ങളേയും തിന്നു നശിപ്പിക്കുന്ന മിത്രപ്രാണിയാണ്. ബ്യൂവേറിയ ബാസിയാന, മെറ്റാറൈസിയം അനിസപ്ലിയേ എന്നീ പരാദങ്ങൾ ചാഴികളിൽ പൂപ്പൽബാധയുണ്ടാക്കി മിത്ര കുമിളുകളായി വർത്തിക്കുന്നു.

## അവലംബം
	

വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
കുട്ട

വസ്തുക്കൾ എടുത്തുവയ്ക്കാനും ചുമന്നു കൊണ്ടുപോകാനുമുള്ള ഉപാധി. കുട്ടയുടെ ചെറുതും രൂപവ്യതാസമുള്ളതുമായ ചെറുകുട്ടയാണ് വട്ടി. അടിഭാഗം ഉരുണ്ടതും വാഭാഗം ചെറുതുമായ വട്ടിയാണ് കൂട. പൂക്കൾ കൊണ്ടുപോകാനുപയോഗിക്കുന്ന കൂടയാണ് പൂക്കൂട. ഈറ്റ കൊണ്ടാണ് പണ്ട് ഇത് ഉണ്ടാക്കിയിരുന്നത്. ഇപ്പോൾ പ്ലാസ്റ്റിക് കുട്ടകളും വട്ടികലും സജീവം. മണ്ണ്, ചരൽ,മെറ്റൽ ചുമക്കാൻ റബ്ബർ കുട്ട ഉപയോഗിക്കുന്നു.
അപ്രേം

സുറിയാനി സഭാപിതാക്കൻമാരിൽ പ്രശസ്തനായ ഗ്രന്ഥകാരനും മതപണ്ഡിതനുമായിരുന്നു **വിശുദ്ധ അപ്രേം**. **സിറിയാക്കാരൻ അപ്രേം** (Ephrem the Syrian) എന്ന പേരിലും ഇദ്ദേഹം അറിയപ്പെടുന്നു. വടക്കൻ മെസപ്പൊട്ടാമിയായിലെ നിസിബിസ് എന്ന സ്ഥലത്ത് എ.ഡി. 306-ൽ ജനിച്ചു. ശെമ്മാശനായി അഭിഷിക്തനായെങ്കിലും പൂർണപുരോഹിതപദവി ഇദ്ദേഹത്തിന് നൽകപ്പെട്ടില്ല. നിസിബിസിലെ യാക്കോബിന്റെ ശിഷ്യനായിരുന്ന അപ്രേം അദ്ദേഹത്തിനൊപ്പം 325-ൽ നിഖ്യായിൽ ചേർന്ന സുന്നഹദോസിൽ പങ്കെടുത്തിരുന്നു. 

ഏ.ഡി. 363-ൽ നിസിബിസിനെ പേർഷ്യക്കു കൈമാറാൻ നിർബ്ബന്ധിതനായ റോമാ ചക്രവർത്തി ജോവിനിയൻ, നഗരത്തിലെ ക്രിസ്ത്യാനികളോട് അവിടം വിട്ടുപോകാൻ ആവശ്യപ്പെട്ടു. തുടർന്ന് അപ്രേം എദേസ്സായിലേക്ക് താമസം മാറുകയും അവിടെ അധ്യാപനത്തിലും ഗ്രന്ഥരചനയിലും മുഴുകി കഴിയുകയും ചെയ്തു. അവിടെവച്ച് 373 ജൂൺ 9-ന് അദ്ദേഹം മരിച്ചു. ഇദ്ദേഹത്തിന്റെ ഓർമദിവസമായി ഫെബ്രുവരി 1 ആയിരുന്നു മുൻകാലങ്ങളിൽ ആചരിച്ചുവന്നത്. ഇന്ന് പാശ്ചാത്യസഭകൾ ജൂൺ 18-ന് (പൌരസ്ത്യസഭകൾ ജനുവരി 28-ന്) ആചരിച്ചുവരുന്നു.

## ഗീതങ്ങൾ

വേദപുസ്തകവ്യാഖ്യാതാവ്, 'വേദവ്യതിചലങ്ങളുടെ' വിമർശകൻ എന്നീ നിലകളിലും മികവു കാട്ടിയെങ്കിലും, അപ്രേമിന്റെ ഏറ്റവും സ്ഥായിയായ സംഭാവന, ഭക്തിഗാന രചയിതാവ് എന്ന നിലയിലാണ്. പരിശുദ്ധാത്മാവിന്റെ വീണ അഥവ രൂഹയുടെ കിന്നരം (Harp of the Holy Spirit) എന്ന് അപ്രേം വിശേഷിപ്പിക്കപ്പെട്ടിട്ടുണ്ട്. സുറിയാനിക്രിസ്തീയപാരമ്പര്യത്തിലെ ഏറെ മാനിക്കപ്പെടുന്ന ഘടകങ്ങളിലൊന്നാണ് അപ്രേമിന്റെ സംഗീതപൈതൃകം. അദ്ദേഹത്തിന്റെ ഗാനങ്ങൾ സുറിയാനി ഭക്തിസാഹിത്യത്തിലെ ഏറ്റവും മികച്ച കൃതികളാണ്. ഗ്രീക്ക് ഭാഷയിലെ ഭക്തിഗീതങ്ങൾക്ക് പോലും അവ പ്രചോദനമായി. പാശ്ചാത്യസഭയുമായുള്ള താരതമ്യത്തിൽ പൗരസ്ത്യസഭയിലെ ആരാധനാക്രമം കൂടുതൽ സംഗീതമയമാകുന്നതിന് അപ്രേമിന്റെ രചനകൾ കാരണമായി.  

ആവർത്തനങ്ങൾ കൊണ്ടും അലങ്കാരങ്ങളുടെ ആധിക്യം കൊണ്ടും ആധുനിക സാഹിത്യാസ്വാദകൻമാർക്ക് അപ്രേമിന്റെ ഗീതങ്ങൾ ആകർഷകമായി തോന്നണമെന്നില്ലെങ്കിലും, അക്കാലത്ത് അവയ്ക്ക് ജനമധ്യത്തിൽ നല്ല സ്വീകരണം ലഭിച്ചിരുന്നു. അവയിൽ പലതും ഇന്നും ഉപയോഗത്തിലിരിക്കുന്നു. ബൈബിളിലെ ചില പുസ്തകങ്ങൾക്ക് അപൂർണവ്യാഖ്യാനങ്ങൾ ഇദ്ദേഹം തയ്യാറാക്കിയിട്ടുണ്ട്. അവയിൽ പലതും ലഭ്യമല്ല. ചില ഭാഗങ്ങൾ അർമീനിയൻ, ഗ്രീക്, കോപ്റ്റിക്, എത്യോപ്യൻ-ഭാഷകളിൽ തർജുമകളായി അവശേഷിച്ചിട്ടുണ്ട്.

## രചനാശൈലി

അലങ്കാരങ്ങളും പ്രതിരൂപാടിസ്ഥിതവ്യാഖ്യാങ്ങളും (typology) നിറഞ്ഞതായിരുന്നു അപ്രേമിന്റെ ശൈലി. എല്ലാറ്റിനേയും അദ്ദേഹം മാനവരക്ഷക്കായുള്ള ദൈവത്തിന്റെ നിഗൂഢപദ്ധതിയുടെ ഭാഗമായി വിശദീകരിച്ചു. ഉദാഹരണമായി, യേശുവിനെ തറച്ച കുരിശുമരത്തിന്റെ തടിയുടെ പ്രാധാന്യം അദ്ദേഹം വിവരിച്ചത് നോഹയുടെ പേടകത്തിന്റേയും അറിവിന്റെ വൃക്ഷത്തിന്റേയും തടിയുമായി ബന്ധിപ്പിച്ചാണ്. അറിവിന്റെ മരം ആദത്തിനു മരണവും, പേടകത്തിന്റെ മരം നോഹക്കു രക്ഷയും നൽകിയപ്പോൾ, കുരിശുമരം വഴി യേശു മനുഷ്യരാശി മുഴുവനേയും ജീവനിലേക്കു നയിച്ചു എന്നായിരുന്നു അദ്ദേഹത്തിന്റെ വീക്ഷണം.

## നുറുങ്ങുകൾ
*പരിശുദ്ധാത്മാവിനെ പരാമർശിക്കുമ്പോൾ തന്റെ ഗീതങ്ങളിൽ അപ്രേം ഉപയോഗിക്കുന്നത് purusha limga.

*ഭക്തിഗാനരചനയിൽ പൗരസ്ത്യക്രിസ്തീയതയിലെ തന്റെ മുൻഗാമിയായിരുന്ന ബാർ-ദാസിയനെ മനിക്കേയവാദത്തിന്റെ ഉപജ്ഞാതാവായ "മനിയുടെ ഗുരു" എന്നു വിളിച്ചു വിമർശിക്കുന്ന അപ്രേം, ബാർ ദാസിയന്റെ ഗീതങ്ങളുടെ ആസ്വാദ്യത സമ്മതിക്കുകയും അദ്ദേഹത്തിന്റെ രാഗങ്ങളോടുള്ള കടപ്പാട് ഏറ്റുപറയുകയും ചെയ്തു.

## പുറംകണ്ണികൾ
*http://www.catholic.org/saints/saint.php?saint_id=3
*http://www.americancatholic.org/features/saints/saint.aspx?id=1409

## അവലംബം


വർഗ്ഗം:306-ൽ ജനിച്ചവർ
വർഗ്ഗം: 373-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 9-ന് മരിച്ചവർ

വർഗ്ഗം:ക്രൈസ്തവസഭയിലെ വിശുദ്ധർ
സലാം കൊടിയത്തൂർ

കേരളത്തിലെ ഒരു നാടക-സിനിമാ പ്രവർത്തകനാണ് 

**സലാം കൊടിയത്തൂർ** എന്നറിയപ്പെടുന്ന **അബ്ദുസ്സലാം**. സംവിധായകൻ, നടൻ, തിരക്കഥാകൃത്ത്, നാടകരചയിതാവ് എന്നീ നിലകളിൽ പ്രവർത്തിച്ചുവരുന്ന അദ്ദേഹം ഹോം സിനിമ എന്ന വിഭാഗത്തിൽ ഇരുപതോളം ചലചിത്രങ്ങൾ സംവിധാനം ചെയ്തിട്ടുണ്ട്. ആനിമേഷൻ ചിത്രങ്ങൾ, ഡോക്യുമെന്ററികൾ, ഹൃസ്വചിത്രങ്ങൾ എന്നിവയും ഇദ്ദേഹത്തിന്റെ കീഴിൽ പുറത്തിറങ്ങിയിട്ടുണ്ട്. കോഴിക്കോട് ആകാശവാണിയിൽ ഡ്രാമാ ആർട്ടിസ്റ്റ് ആയും പ്രവർത്തിച്ചിരുന്നു സലാം കൊടിയത്തൂർ. 
## ജീവിതരേഖ
കോഴിക്കോട് ജില്ലയിലെ കൊടിയത്തൂരിൽ 1966-ലാണ് അബ്ദുസ്സലാം ജനിച്ചത്. വിദ്യാഭ്യാസത്തിന് ശേഷം കൊടിയത്തൂരിലെ വിദ്യാലയത്തിൽ അധ്യാപകനായി ജോലി ചെയ്യുന്നു.
### ഹോം സിനിമകൾ
തിയേറ്റർ ചിത്രങ്ങൾക്ക് പകരം വീടുകളിൽ പ്രദർശിക്കപ്പെടുന്ന തരത്തിൽ ഹോം സിനിമ എന്ന സമാന്തര സംവിധാനം പരിചയപ്പെടുത്തിയ സലാം കൊടിയത്തൂർ, മലബാർ മേഖലകളിൽ സ്വീകാര്യത നേടിയ നിരവധി ചിത്രങ്ങൾ ഒരുക്കിയിരുന്നു. കുടുംബം, പ്രവാസം തുടങ്ങിയ പശ്ചാത്തലങ്ങളിൽ ഒരുക്കപ്പെട്ടിട്ടുള്ളവയാണ് സലാം കൊടിയത്തൂരിന്റെ ചിത്രങ്ങൾ.

#### ഹോം സിനിമകൾ

* നിങ്ങളെന്നെ ഭ്രാന്തനാക്കി
* വരനെ വിൽക്കാനുണ്ട്
* നഷ്ടപരിഹാരം
* കുടുംബകലഹം നൂറാം ദിവസം
* പരേതൻ തിരിച്ചു വരുന്നു
* അളിയനൊരു ഫ്രീവിസ
* പാതിയാത്രക്കൊരു ടിക്കറ്റ്
* ആണായിട്ടൊരയൽവാസി
* ഒരു ദിർഹം കൂടി
* പെണ്ണൊരുമ്പെട്ടാൽ
* കുറുക്കുവഴി.കോം
* തുടക്കം മിസ്ഡ് കാൾ ഒടുക്കം മിസ്ഡ് ഗേൾ
* ഓലപ്പുരക്കെന്തിന് ഇരുമ്പ് വാതിൽ
* ഒരു ടീസ്പൂൺ വീതം മൂന്ന് നേരം
* കുബ്ബൂസ്
* കുതന്ത്ര ശിരോമണി
* മുക്കുപണ്ടം
* ആണ്മാറാട്ടം
* എന്നാ വന്നത് എന്നാ പോണത്
* ഉമ്മാന്റെ ശുക്കൂർ
.
#### ഹ്രസ്വ ചിത്രങ്ങൾ
* ഈദും ഈദിന്റെ അത്തറും  
* സോഷ്യൽ വൈറസ്  
* കോയാന്റെ ടെൻഷൻ 
* വിത്തും കൈക്കോട്ടും 
* മൂർഖൻ ബാപ്പുട്ടി 
* നാട്ടുകാർക്ക് പ്രവേശനമില്ല  
* പിണക്കം  
* എളാപ്പാന്റെ വാല്  
* അക്കിടി  
* മുടിയനായ മടിയൻ  
* അടിപൊളി പോലീസ്
* ദുരൂഹം ( വെബ് സീരീസ് )
* കീറാമുട്ടി
#### ഡബ്ബിങ് ചിത്രങ്ങൾ
* ദി മെസ്സേജ്
#### ആനിമേഷൻ ചിത്രങ്ങൾ
* ചുണ്ടു കുറുക്കൻ 
* കുസൃതിക്കുറുക്കൻ
* മരുപ്പച്ച
* കുട്ടാപ്പി
* നന്മയുടെ പൂക്കൾ 
* പൂമ്പാറ്റ 
* വമ്പൻ ചിമ്പു 

## അവലംബം
 
വർഗ്ഗം:മലയാളനാടകകൃത്തുക്കൾ
തുളസിക്കെണി

കൃഷിയിൽ കീടങ്ങളുടെ ആക്രമണം തടയാനുപയോഗിക്കുന്ന ഒരു മാർഗ്ഗമാണു് **തുളസിക്കെണി**

ഇതു് തയ്യാറാക്കാൻ വേണ്ടി ഒരു കൈപിടി നിറയെ എന്ന കണക്കിൽ തുളസിയില അരച്ച് ചിരട്ടക്കുള്ളിൽ ഇടുക. അരച്ചെടുത്ത തുളസിയിലകൾ ഉണങ്ങിപ്പോകാതിരിക്കാൻ കുറച്ച് വെള്ളം ചേർക്കുക. ഇതിൽ  10 ഗ്രാം ശർക്കര പൊടിച്ച് ചേർക്കുക. പിന്നീട് ഒരു നുള്ള് കാർബോഫുറാൻ തരി ചാറിൽ ഇട്ട് ഇളക്കുക. കാർബോഫുറാൻ തരിമൂലം വിഷലിപ്തമായ ഇതിലെ ചാറ് കുടിച്ച് കീടങ്ങൾ നശിക്കും.   

## അവലംബം

വർഗ്ഗം:ജൈവകീടനാശിനികൾ
അപ്‌സര റിയാക്റ്റർ

ഇന്ത്യയിലെ ആദ്യത്തെ അണുറിയാക്ടറാണ് **അപ്സര റിയാക്റ്റർ**‍. ബോംബെയിലെ ഭാഭാ ആണവ ഗവേഷണ കേന്ദ്ത്തിൽ ആണ് ഈ റിയാക്ടർ സ്ഥിതി ചെയുന്നത്. 1957 ജനുവരി 20-ന് പണ്ഡിറ്റ് ജവാഹർലാൽ നെഹ്രു ഔപചാരികമായി ഉദ്ഘാടനം ചെയ്ത ഈ റിയാക്ടർ 4.5 കി.ഗ്രാം ഭാരവും ഒരു മെഗാവാട്ട് പരമാവധി ശക്തിയുമുള്ള ഒരു ഗവേഷണ റിയാക്റ്റർ ആണ്. ന്യൂട്രോൺ ഭൗതികം, വികിരണ രസതന്ത്രം, ജീവശാസ്ത്രം മുതലായ തുറകളിലെ ഗവേഷണം, റേഡിയോ ആക്റ്റിവതയുള്ള ഐസോടോപ്പുകളുടെ നിർമ്മാണം, ശാസ്ത്രജ്ഞൻമാരുടേയും എൻജിനീയർമാരുടേയും പരിശീലനം തുടങ്ങിയവയാണ് ഈ റിയാക്റ്ററിന്റെ ഉപയോഗങ്ങൾ.

റിയാക്റ്റർ സൃഷ്ടിക്കുന്ന നീലവർണ ഷെറെൻകോവ് വികിരണത്തെ ഭാരതീയ സങ്കല്പത്തിലെ അപ്സരസുകളോട് സാദൃശപ്പെടുത്തി ജവാഹർലാൽ നെഹ്റു നൽകിയ പേരാണ് അപ്സര.  

## പുറംകണ്ണികൾ
*http://www.barc.ernet.in/reactors/apsara.html 
*http://www.freeindia.org/biographies/greatscientists/homibhabha/page10.htm
പുണ്യാവ

രക്തശോധന ഔഷധമാണ്.
ഇതിൽ ഒരു സുഗന്ധ തൈലം അടങ്ങിയിരിക്കുന്നു. അതുകൊണ്ട് സംസ്കൃതത്തിൽ **ഗന്ധപ്രിയാങ്കു** എന്നു വിളിക്കുന്നു.
ശാസ്ത്രീയ നാമം : **Angalia diepenhorstii Miq** 

ഇംഗ്ലീഷിൽ **perfumed cherry, Rosburgh’s tree of beuty** എന്നൊക്കെ പേരുകളുണ്ട്.

കൊങ്കൻ, കർണാടകം, കേരളം എന്നിവിടങ്ങളിൽ വളരുന്നു.

## രൂപവിവരണം
പത്തുമീറ്ററോളം ഉയരത്തിൽ വളരും. പൊരിഞ്ഞിളകുന്ന തൊലിയാണുള്ളത്. നവംബർ മുതൽ ഡിസംബർ വരെയാണ് പൂവുണ്ടാവുന്നത്‌ മാംസളമായ ഒറ്റ വിത്തുള്ള ഫലമാണ്. 
## രസാദി ഗുണങ്ങൾ
രസം  :  തിക്തം, മധുരം

ഗുണം  :  ലഘു, സ്നിഗ്ദ്ധം

വീര്യം :  ശീതം

വിപാകം  :  മധുരം
## ഔഷധയോഗ്യമായ ഭാഗങ്ങൾ
ഫലമജ്ജ
## ഔഷധ ഗുണം
കഫത്തേയും പിത്തത്തേയും ശമിപ്പിക്കുന്നു.
## ചിത്രശാല
## അവലംബം
*ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


വർഗ്ഗം:ഔഷധസസ്യങ്ങൾ
ഗ്വാളീച്ച

കാർഷികവിളകളെ ബാധിക്കുന്ന ഒരു തരം കീടമാണ് **ഗാളീച്ച** (Orseolia oryzae). ഇതിനെ **തണ്ടീച്ച** എന്നും പറയാറുണ്ടു്.
## ശരീരപ്രകൃതി
[thumb|300px|left|[പുല്ല്|പുല്ലിൽ മുട്ടയിടുന്ന ഗാളീച്ച]]
ഇരുണ്ട തവിട്ടു നിറവും നീണ്ട കാലുകളും  കൊതുകുകളേക്കാൾ ചെറിയ ശരീരവുമുള്ള പ്രാണിയാണിതു്.  പെൺകീടം ചെടിയുടെ ഇളംതണ്ടിൽ അനവധി മുട്ടകൾ തറച്ചുവെക്കുന്നു.  മുട്ടകൾ വിരിഞ്ഞുണ്ടാകുന്ന പുഴുക്കൾ ചെടി തണ്ടിന്റെ ഉൾഭാഗം തിന്നു ജീവിക്കുന്നു. ഇവയുടെ ഉമിനീരിന്റെ പ്രവർത്തനഫലമായി ആക്രമിക്കപ്പെട്ട ഭാഗം ക്രമാതീതമായി തടിക്കുന്നു. വളർച്ച പൂർത്തിയാക്കിയ പുഴുക്കൾ തണ്ടിൽ നിന്നും പുറത്തുവരുന്നു. 

## വംശവർദ്ധനവ്
തുടർച്ചയായി മഴപെയ്ത് അന്തരീക്ഷ ഊഷ്മാവ് കുറയുകയും ചെയ്യുന്ന ജൂലൈ- ആഗസ്റ്റ് മാസങ്ങളിലെ കാലാവസ്ഥയാണ് ഗ്വാളീച്ചയുടെ വംശവർദ്ധവിന് അനുയോജ്യമായത്. ചിനപ്പുകളുണ്ടാകുന്ന സമയം വരെ ഗ്വാളീച്ച നെല്ലിനെ ആക്രമിക്കുന്നു. ഇലകൾ തണ്ടിനോട് ചേരുന്ന ഭാഗത്ത് മുട്ടകൾ ഒറ്റയ്ക്കോ കൂട്ടമായോ നിക്ഷേപിക്കുന്നു. 3-5 ദിവസം കൊണ്ട് മുട്ടവരിയുന്നു. പുഴുക്കൽ പോളകൾക്കിടയിലൂടെ ഇഴഞ്ഞ് ചിനപ്പിനുള്ളിലെത്തി വളർച്ച നടക്കുന്ന ഭാഗത്ത് എത്തിച്ചേരുകയും ഇലകൾ ഉണ്ടാകാൻ തുടങ്ങുന്ന ചിനപ്പുകളുടെ അഗ്രഭാഗം തിന്നു തീർക്കുകയും ചെയ്യുന്നു. ഇതുമൂലം പുതിയ ഇല ഉണ്ടാകേണ്ട സ്ഥാനത്തുനിന്നും ഒരു കുഴൽ പുറത്തേയ്ക്കുവരുന്നു. ഒന്നു രണ്ടു ആഴ്ചകൾകൊണ്ട് പുഴുക്കൾ പൂർണ്ണ വളർച്ചയെത്തുകയും സാമാധിയിലാവുകയും ചെയ്യുന്നു. 3-8 ദിവസത്തിനുള്ളിൽ സമാധി പൂർത്തിയാക്കി പൂർണ്ണ വളർച്ചയെത്തിയ പ്രാണികൾ കുഴലിന്റെ മുകൾ ഭാഗാത്ത് സുഷിരമുണ്ടാക്കി പുറത്തുവരുന്നു.

## നെൽച്ചെടിയിൽ
തണ്ടീച്ച ഏറ്റവും കൂടുതൽ ആക്രമിക്കുന്നതു് നെൽച്ചെടികളെയാണ്. നെൽച്ചെടിയുടെ വളർച്ചയുടെ തുടക്കത്തിൽ മൂടികെട്ടിയ  ഇടമുറിയാത്ത മഴയും ഉണ്ടെങ്കിൽ ഗാളീച്ചയുടെ ആക്രമണം പ്രതീക്ഷിക്കാവുന്നതാണു്.  പച്ചക്കറികൾ, പഴവർഗ്ഗങ്ങൾ എന്നിവയിലും തണ്ടീച്ചയുടെ ആക്രമണമുണ്ടാകാറുണ്ടു്.

## കീടനിയന്ത്രണം
തുളസിക്കെണി ഗാളീച്ചക്കെതിരെ ഉപയോഗിക്കുന്ന ഒരു രാസ കീടനാശിനിയാണു്.

## അവലംബം

വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
ഒറോഡസ്

മൺമറഞ്ഞു പോയ ഒരു പുരാതന മത്സ്യം ആണ് **ഒറോഡസ്**. അന്ത്യ കാർബോണിഫറസ് - തുടക പെർമിയൻ കാലഘട്ടത്തിൽ ആണ് ഇവ ജീവിച്ചിരുന്നത്. വടക്കേ അമേരിക്ക ആയിരുന്നു വാസസ്ഥലം. ഇവ ഒരു കാർറ്റിലേജ്നുസ് (തരുണാസ്ഥി) മത്സ്യം ആണ്.

## അവലംബം
* *Wildlife of Gondwana: Dinosaurs and Other Vertebrates from the Ancient Supercontinent* (Life of the Past) by Pat Vickers Rich, Thomas Hewitt Rich, Francesco Coffa, and Steven Morton
* *Biology of Sharks and Their Relatives* (Marine Biology) by Jeffrey C. Carrier, John A. Musick, and Michael R. Heithaus
* *Kansas Geology: An Introduction to Landscapes, Rocks, Minerals, and Fossils* by Rex Buchanan  
* *Major Events in Early Vertebrate Evolution* (Systematics Association Special Volume) by Per Erik Ahlberg

## പുറത്തേക്കുള്ള കണ്ണികൾ
*''Orodus''  in the Paleobiology Database
വർഗ്ഗം:കടൽജീവികൾ
വർഗ്ഗം:മത്സ്യങ്ങൾ
വർഗ്ഗം:പുരാതനജീവികൾ
ഐസക് തോമസ് കൊട്ടുകപ്പള്ളി

ഒരു മലയാളചലച്ചിത്രസംഗീതസംവിധായകനാണ് **ഐസക് തോമസ് കൊട്ടുകാപ്പള്ളി**. കോട്ടയം ജില്ലയിലെ പാലായിൽ ജനിച്ചു. ചലച്ചിത്രസംവിധാനത്തിലും  തിരക്കഥാരചനയിലും പൂനാ ഫിലിം ഇൻസ്റ്റിറ്റ്യൂട്ടിൽ നിന്നും ബിരുദം നേടി. സംഗീതത്തിൽ ഇദ്ദേഹം ലണ്ടൻ ട്രിനിറ്റി കോളേജ് ഓഫ് മ്യൂസിക്കിൽ നിന്നും സർട്ടിഫിക്കറ്റ് കരസ്ഥമാക്കി.

## പുരസ്കാരങ്ങൾ
* മികച്ച പശ്ചാത്തലസംഗീതത്തിനുള്ള ദേശീയ ചലച്ചിത്രപുരസ്‌കാരം - ആദാമിന്റെ മകൻ അബു -  2010
* മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്‌കാരം - സഞ്ചാരം - 2004

## അവലംബം

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച പശ്ചാത്തലസംഗീതത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്രപശ്ചാത്തലസംഗീതസംവിധായകർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
ഷംസി സിറാജ് അഫീഫ്

മധ്യകാല ഘട്ടത്തിലെ പ്രശസ്തനായ ഒരു ചരിത്രകാരനായിരുന്നു **ഷംസി സിറാജ് അഫീഫ്**. *താരിഖെഫിറൂസ് ഷാഹി* എന്ന ചരിത്രകൃതിയുടെ കർത്താവ് എന്ന നിലയിലാണ് അഫീഫ് പ്രശസ്തനായത്. ശരിയായ പേര് **ഷംസ് അൽദീൻ സിറാജ് അഫീഫ്** എന്നാണ്. ഫിറോസ്ഷാ തുഗ്ലക്കിന്റെ (ഭ.കാ. 1351-88) കൊട്ടാരസേവകരിൽ ഒരാളായിരുന്നു ഷംസ്അൽദീൻ സിറാജ് അഫീഫ്. ഏതെങ്കിലും ഭരണാധികാരിയുടെ നിർദ്ദേശാനുസരണമാണോ പ്രതിഫലേച്ഛകൊണ്ടാണോ ഈ കൃതി രചിച്ചതെന്ന് വ്യക്തമല്ല. ടൈമൂർ (തിമൂർ) ഇന്ത്യ ആക്രമിച്ച് (1398) വളരെക്കാലം കഴിയുന്നതിനു മുൻപാണ് ഈ കൃതി രചിക്കപ്പെട്ടതെന്ന് കരുതപ്പെടുന്നു. തിമൂറിന്റെ ആക്രമണത്തിനുമുമ്പുള്ള ഇന്ത്യയിലെ സുൽത്താൻ ഭരണകാലത്തിന്റെ സുവർണദശ വർണിക്കുകയായിരുന്നു ഗ്രന്ഥകർത്താവിന്റെ ലക്ഷ്യം. പല കുറിപ്പുകളും സമകാലികസംഭവവർണനകളുമാണ് ഈ കൃതി രചിക്കാനായി അഫീഫ് ആശ്രയിച്ചത്. തുഗ്ലക്കുവംശത്തിലെ രാജാക്കന്മാരുടെ പ്രത്യേകിച്ച് ഫിറോസ്ഷാ തുഗ്ലക്കിന്റെ ഭരണകാലത്തെപ്പറ്റി അറിവു നൽകുന്നതിന് അഫീഫ് ഷംസി സിറാജിന്റെ ഈ കൃതി സഹായകമാണ്.

വർഗ്ഗം:തുഗ്ലക്ക് രാജവംശം
നെറ്റ്സീപൊയ്

420 ദശലക്ഷം വർഷങ്ങൾക്ക് മുൻപ് കാർബോണിഫറസ് കാലഘട്ടത്തിൽ ജീവിച്ചിരുന്നതും ഇപ്പോൾ മൺമറഞ്ഞതും ആയ മത്സ്യം ആണ് **നെറ്റ്സീപൊയ്**. ഇവ ഒരു കാർറ്റിലേജ്നുസ് (തരുണാസ്ഥി) മത്സ്യം ആണ്. ഇവയ്ക്ക് ജനാസ്സയുമായി വളരെ അടുത്ത ബന്ധമുണ്ട്.

## ഫോസ്സിൽ
അമേരിക്കൻ ഐക്യനാട്ടിൽ ഉള്ള ബീയർ ഗുല്ച് ശില ക്രമത്തിൽ ആണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്.

## പേര്
ഇവയുടെ പേര് വരുന്നത്‌ *Netsepoye* എന്ന അമേരിക്കൻ പ്രയോഗത്തിൽ നിന്നുമാണ്. ഇതിന്റെ അർത്ഥം "ഒരേ ഭാഷ സംസാരിക്കുന്ന ജനങ്ങൾ" എന്നാണ് .

## അവലംബം
*''Netsepoye hawesi'' 
*നെറ്റ്സീപൊയ്
*
വർഗ്ഗം:പുരാതനജീവികൾ
വർഗ്ഗം:മത്സ്യങ്ങൾ
വർഗ്ഗം:കടൽജീവികൾ
മുറുക്കാൻ

ലഹരിക്കും വായ സുഗന്ധപൂരിതമാക്കുന്നതിനുമൊക്കെയായി വെറ്റിലയോടൊപ്പം  പുകയില, പാക്കു്, ചുണ്ണാമ്പ് തുടങ്ങിയ വസ്തുക്കൾ ചേർത്ത് വായിലിട്ട് ചവയ്ക്കുന്നതിനെയാണ് വെറ്റില മുറുക്കൽ എന്നു പറയുന്നത്. ഇത്തരം വസ്തുക്കളുടെ കൂട്ടിനെയാണ് **മുറുക്കാൻ** എന്നുപറയുന്നത്. ഉത്തരേന്ത്യയിൽ പൊതുവേ **പാൻ** അഥവാ **പാൻമസാല** എന്നറിയപ്പെടുന്നു.
## മുറുക്കാൻ കൂട്ടുകൾ
മുറുക്കാൻ കൂട്ടിൻ പ്രധാനമായും നാല്   സാധനങ്ങളാണ്  ആവശ്യമുള്ളത്.  വെറ്റില, പഴുത്ത അടയ്ക്ക തോടുകളഞ്ഞു കഷണിച്ചത്,  വെറ്റിലയിൽ  തേക്കാൻ  നൂറ്  (കക്കത്തോട് നീറ്റിയെടുത്തുണ്ടാക്കുന്ന വസ്തു), അരയിഞ്ച് നീളത്തിൽ  ഒരുകഷണം പുകയില.കളിയടയ്ക്കയും മുറുക്കാൻ ഉപയോഗിയ്ക്കൂം,പച്ചയടയ്ക്കയുടെ ഇറച്ചിപരുവത്തിലുള്ള കാമ്പ് പുഴുങ്ങിയുണക്കിയാണ് കളിയടയ്ക്ക ഉണ്ടാക്കുന്നത്

## ഉപയോഗിക്കുന്ന രീതി
വെറ്റിലയിൽ നൂറ്  തേച്ച് അടക്കയുടെ കഷണങ്ങളും (ഒരു അടയ്ക്ക നെടുകെ നാല് കഷണങ്ങൾ ആക്കിയവയെ  പിന്നെയും രണ്ടോ മൂന്നോ കഷണങ്ങളാക്കും)  ആവശ്യത്തിനെടുത്തു വായിലിട്ടു ചവയ്ക്കും.  ഈ മൂന്നും വായിലെ ഉമിനീരും കൂടി ചേരുമ്പോൾ  ചുവപ്പ് നിറമായിരിക്കും ചുണ്ടിനും വായ്ക്കുള്ളിലും. പുകയില അവസാനമാണ്  വായിലിടുക .  തല കറക്കവും തലച്ചൊരുക്കും ഉണ്ടാവുമെന്നതിനാൽ  ചിലർ പുകയില ഉപയോഗിക്കുമായിരുന്നില്ല.ചിലർക്ക് അടക്കയും തലച്ചൊരുക്കും ഉണ്ടാക്കും   പല ദേശങ്ങളിലും  ഇതുകൂടാതെ   ഗ്രാമ്പൂ   മുതലായ സുഗന്ധദ്രവ്യങ്ങളും ഇക്കാലത്ത്  (ക്രിസ്ത്വബ്ദം 2013 -ൽ ) ഉപയോഗിച്ചുവരുന്നതായി കാണുന്നു.കേരളത്തിലെ സുറിയാനി ക്രിസ്ത്യാനികളുടെ ആഘോഷങ്ങളിൽ എട്ടു കൂട്ടം മുറുക്കാൻ ഉപയോഗിച്ചുവരുന്നു. അതായത് പുകയില ഒഴിവാക്കി അതിനു പകരം ഗ്രാമ്പു കറുവപട്ട ഏലക്ക പനംകല്കണ്ടം എന്നിവ ചേർത്ത് മുറുക്കാറുണ്ട്.

## ചരിത്രം
വെറ്റില മുറുക്കിനു  ഭാരതത്തിന്റെ പാരമ്പര്യത്തോടും സംസ്കൃതികളോടും  അഭേദ്യമായ  ബന്ധമുണ്ട്.  പണ്ട് ഭാരതത്തിലുടനീളം  വെറ്റില മുറുക്കൽ  ഉണ്ടായിരുന്നു.  മുഖ സൗന്ദര്യത്തിനും, വായ സുഗന്ധപൂരിതമാക്കാനും, ശുദ്ധമാക്കാനും  ശൃംഗാരം  പ്രകടിപ്പിക്കാനും വേണ്ടിയായിരുന്നു പണ്ടത്തെ ജനങ്ങൾ  വെറ്റില മുറുക്കിയിരുന്നത്.  ഇതിനെ താംബൂല ചർവ്വണം  എന്നും വിളിച്ചിരുന്നു.  
പണ്ട് കേരളത്തിലെ സമ്പന്ന തറവാടുകളിൽ  ഈ സാധനങ്ങൾ  ഇട്ടുവെക്കാൻ  വെള്ളി, പിച്ചളച്ചെല്ലവും,   പിച്ചള കൊണ്ട് കെട്ടിയ ഭംഗിയുള്ള കൊത്തുപണി ചെയ്ത  മരം കൊണ്ടുണ്ടാക്കിയ ചെല്ലങ്ങളും ഉണ്ടായിരുന്നു.   ആളുകളുടെ സാമ്പത്തിക സ്ഥിതിയനുസരിച്ച്  ഇവ യഥാക്രമം  മരം കൊണ്ടുള്ള  മുറുക്കാൻ പെട്ടികളും , കൈതോലകൊണ്ടുണ്ടാക്കിയ  ചെറിയ **പാട്ടികളും** *'കൊമ്മികളുമായിരുന്നു*. പണ്ട് അതിഥി സല്ക്കാരത്തിന്റെ ഭാഗമായി  ആദ്യം മുറുക്കാൻ കൊടുത്താണ് അതിഥികളെ സ്വീകരിച്ചിരുന്നത്.  മുറുക്കുന്നവരുള്ള വീട്ടിൽ  എല്ലാം  അക്കാലത്ത് മുറുക്കിത്തുപ്പാൻ വേണ്ടി  പിച്ചളകൊണ്ടോ ഓടുകൊണ്ടോ  ഉണ്ടാക്കിയ കോളാമ്പികൾ  ഉണ്ടായിരുന്നു. ഇന്നും ഇവ കേരളത്തിലെ ചില വീടുകളിൽ  കാണപ്പെടുന്നു.

## നിരോധനം
ഇതുണ്ടാക്കുന്ന ആരോഗ്യ പ്രശ്നങ്ങളും, ഇതുപയോഗിക്കുന്നവരുടെ കണ്ടിടത്ത് തുപ്പുന്ന ശീലം കാരണമുണ്ടാവുന്ന പരിസരമലിനീകരണവും തടയാൻ വേണ്ടി ചില രാജ്യങ്ങൾ മുറുക്കാൻ ഉപയോഗിക്കുന്നത് നിരോധിച്ചിട്ടുണ്ട്. ഭാരതത്തിലെ ചില സ്ംസ്ഥാന സർക്കാരുകളും ഇതിനെ സർക്കാർ മന്ദിരങ്ങളിൽ നിരോധിച്ചിട്ടുണ്ട്. മുംബൈയിലെ ബെസ്റ്റ് ബസ്സുകളിലും മുറുക്കാൻ ചവയ്ക്കുന്നത് നിരോധിച്ചിട്ടുണ്ട്. 

## അവലംബം


## പുറത്തേക്കുള്ള കണ്ണികൾ
*ഐതിഹ്യമാല/പറയിപെറ്റ പന്തിരുകുലം
*ഇന്ദുലേഖ - അദ്ധ്യായം 9

വർഗ്ഗം:ലഹരിപദാർത്ഥങ്ങൾ
കെടാമംഗലം സദാനന്ദൻ

കേരളത്തിലെ പ്രശസ്തനായ ഒരു  കഥാപ്രസംഗകനായിരുന്നു **കെടാമംഗലം സദാനന്ദൻ** (1926 - 13 ഏപ്രിൽ 2008). സിനിമാ-നാടക നടൻ കൂടിയായിരുന്ന ഇദ്ദേഹം ഗാനരചയിതാവ്, തിരക്കഥാകൃത്ത് എന്നീ നിലകളിലും പ്രശസ്തനായിരുന്നു. ഏകദേശം 64 വർഷക്കാലം കഥാപ്രസംഗരംഗത്ത് സജീവമായി പ്രവർത്തിച്ച കെടാമംഗലം 40-ലേറെ കഥകൾ 15,000 വേദികളിലായി അവതരിപ്പിച്ചിട്ടുണ്ട്. അതിൽ ചങ്ങമ്പുഴയുടെ *[[രമണൻ]]* 3500-ൽ പരം വേദികളിൽ അവതരിപ്പിച്ചു. ഒരേ കഥ കാര്യമായ മാറ്റങ്ങളൊന്നുമില്ലാതെ ഇത്രയധികം വേദികളിൽ അവതരിപ്പിച്ചത്  ഒരു സർവ്വകാല റെക്കോർഡായി കണക്കാക്കപ്പെടുന്നു. 12 സിനിമകൾക്ക് തിരക്കഥയും നൂറോളം സിനിമകൾക്ക് ഗാനങ്ങളും രചിച്ചിട്ടുള്ള ഇദ്ദേഹം 40 സിനിമകളിൽ അഭിനയിച്ചിട്ടുമുണ്ട്.
## ജീവിതരേഖ
എറണാകുളം ജില്ലയിലെ വടക്കൻ പറവൂരിനടുത്തുള്ള കെടാമംഗലം ഗ്രാമത്തിൽ 1926-ൽ  ജനിച്ച സദാനന്ദൻ 1944-ൽ തനിക്ക് 18 വയസ് പ്രായമുള്ളപ്പോൾ മുതൽ കഥാപ്രസംഗം വേദികളിലവതരിപ്പിച്ച് തുടങ്ങിയിരുന്നു. ആദ്യകാലത്ത് അവതരിപ്പിച്ചിരുന്നത് പ്രധാനമായും ചങ്ങമ്പുഴയുടെ *[[രമണൻ]]*, *വാഴക്കുല* എന്നീ കഥകളായിരുന്നു. മറ്റൊരു പ്രധാന കഥ *ഉണ്ണിയാർച്ച*യായിരുന്നു. രമണന്റെ അഭൂതപൂർവ്വമായ പ്രചാരത്തിന്  പിന്നിൽ കെടാമംഗലം സദാനന്ദന്റെ കഥാപ്രസംഗത്തിന്റെ സ്വാധീനമുള്ളതായി കണക്കാക്കപ്പെടുന്നു. പിൽക്കാലത്ത് *കർണൻ*, *അഗ്നി നക്ഷത്രം*, *അവൻ വീണ്ടും ജയിലിലേക്ക്*, *അഗ്നിപരീക്ഷ*, *പട്ടമഹിഷി*, *ചിരിക്കുന്ന മനുഷ്യൻ*, *വ്യാസന്റെ ചിരി*, *അഹല്യ* തുടങ്ങി നിരവധി കഥാപ്രസംഗങ്ങൾ അദ്ദേഹം അവതരിപ്പിച്ചു. കേരളത്തിൽ സാംബശിവൻ കഴിഞ്ഞാൽ ഏറ്റവുമധികം വേദികളിൽ കഥ പറഞ്ഞിട്ടുള്ള കാഥികനാണ് കെടാമംഗലം.

കഥാപ്രസംഗ രംഗത്തെ മുടിചൂടാ മന്നന്മാരിലൊരാളായിരുന്ന കെടാമംഗലത്തിന് മലയാള സിനിമാരംഗത്തും തന്റേതായ വ്യക്തി മുദ്ര പതിപ്പിക്കാൻ സാധിച്ചു.1952-ൽ പ്രേം നസീർ നായകനായ *[[മരുമകൾ (മലയാളചലച്ചിത്രം)|മരുമകൾ]]* എന്ന ചിത്രത്തിൽ വില്ലനായിട്ടായിരുന്നു അരങ്ങേറ്റം. കെടാമംഗലത്തെപ്പോലെ തന്നെ നസീറിന്റെയും കന്നിച്ചിത്രമായിരുന്നു അത്. *തസ്കര വീരൻ* ആയിരുന്നു രണ്ടാമത്തെ ചിത്രം. നായികയുടെ അച്ഛന്റെ വേഷമായിരുന്നു ആ ചിത്രത്തിലേത്. 1961-ൽ *അരപ്പവൻ* എന്ന ചിത്രത്തിൽ അഭിനയിച്ചതിനോടൊപ്പം അതിലെ ഗാനങ്ങളും എഴുതിക്കൊണ്ട് ചലച്ചിത്ര ഗാനരംഗത്തേക്കും അദ്ദേഹം കടന്നു വന്നു. *ലില്ലി*, *ചതുരംഗം*, *ഉമ്മിണിത്തങ്ക*, *ദേവി കന്യാകുമാരി*, *ശ്രീ അയ്യപ്പൻ* തുടങ്ങിയവയാണ് അദ്ദേഹം വേഷമിട്ട മറ്റ് സിനിമകൾ. ഇതിനു പുറമേ *വിപ്ലവകാരികൾ*, *പ്രതികാരം*, *സെന്റ് തോമസ്* തുടങ്ങി 12 ചലച്ചിത്രങ്ങളുടെ തിരക്കഥയും രചിച്ചിട്ടുണ്ട്. തമിഴ് സിനിമാ ലോകത്ത് ഓളങ്ങൾ സൃഷ്‌ടിച്ച *കൈരാശി* കെടാമംഗലത്തിന്റെ കഥയാണ്.

ശ്വാസകോശാർബ്ബുദത്തെ തുടർന്ന് ചികിത്സയിലായിരുന്ന കെടാമംഗലം സദാനന്ദൻ 2008 ഏപ്രിൽ 13-ന് അന്തരിച്ചു.

## പുരസ്കാരങ്ങൾ
* സാംബശിവൻ ധന്യകേരള പ്രവീൺ പുരസ്കാരം
* തിരുവിതാംകൂർ ദേവസ്വം വകുപ്പിന്റെ കാലാരത്നം പുരസ്കാരം 
* കേരള സംഗീത നാടക അക്കാദമി ഫെല്ലോഷിപ്പ്‌
## അവലംബം


വർഗ്ഗം:1926-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 13-ന് മരിച്ചവർ

വർഗ്ഗം:മലയാള കഥാപ്രസംഗകർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
അലർമേൽ വള്ളി

ഒരു ഇന്ത്യൻ നർത്തകിയാണ് **അലർമേൽ വള്ളി** (ജനനം: 1956) തമിഴ് നാട്ടിലെ ചെന്നൈയിലാണ്  ജനിച്ചത്. ഭരതനാട്യത്തിലെ ‘പന്തനല്ലൂർ’ ശൈലിയുടെ മുഖ്യ ഉപജ്ഞാതാവാണ്. പത്മശ്രീ (1991), പത്മഭൂഷൺ(2004) തുടങ്ങി നൃത്തത്തിനും സംഗീതത്തിനുമുള്ള നിരവധി ദേശീയ അവാർഡുകൾ നേടിയിട്ടുണ്ട്.

## അവാർഡുകളും ,ബഹുമതികളും

*1969: നാട്യകലാഭൂഷണം (ഇന്ത്യൻ ഫൈൻ ആർട്ട്സ് സൊസൈറ്റി)
*1973: സിങ്കാർ മണി (സുർ ശിങ്കാർ സമ്മേളൻ, മുംബൈ)
*1975: നൃത്ത്യജ്യോതി (കലാനികേതൻ, ചെന്നൈ)
*1976: ഭരതകലാതത്വപ്രകാശിനി (ചിദംബരം ദേവസ്ഥാനം)
* 1979: കലൈമണി സംസ്ഥാന അവാർഡ് (തമിഴ്നാട് സംസ്ഥാന സർക്കാർ)
* 1980: നൃത്ത്യവികാസ് (സുർ ശിങ്കാർ സമ്മേളൻ, മുംബൈ)
* 1985: നൃത്ത്യചൂഡാമണി (കൃഷ്ണ ഗണസഭ, ചെന്നൈ)
* 1990: ആടൽ അരശി (തമിഴ്നാട് ഫൌണ്ടേഷൻ, ന്യൂ ജേർസി, അമേരിക്ക                                 
* 1991: പത്മശ്രീ
* 1996: നൃത്ത്യ ഉർവ്വശി (പ്രാചീൻ കലാ കേന്ദ്ര, ചണ്ഡീഗഡ്)
* 1997: ഗ്രാൻഡ് മെഡൽ (Grande Medaille) (പാരീസ് നഗരം)
* 2002: സംഗീത നാടക അക്കാദമി പുരസ്കാരം
* 2003: ലളിതകലാവേദികയുടെ ആദരം (ചെന്നൈ)
* 2003: നൃത്ത്യരത്ന (ഭാരതീയ വിദ്യാഭവൻ, കോയമ്പത്തൂർ) 
* 2004: പത്മഭൂഷൻ
* 2004: കലയുടേയും സാഹിത്യത്തിന്റേയും ഷെവലിയർ പുരസ്കാരം (ഫ്രഞ്ച് സർക്കാർ) 
* 2008:പത്മമസാധന (പത്മാ സാരംഗപാണി കൾച്ചറൽ അക്കാദമി, ചെന്നൈ)

## അവലംബം


## പുറത്തേക്കുള്ള കണ്ണികൾ
* Alarmel Valli's Official Website

വർഗ്ഗം:1956-ൽ ജനിച്ചവർ

വർഗ്ഗം:സെപ്റ്റംബർ 14-ന് ജനിച്ചവർ

വർഗ്ഗം:ഇന്ത്യയിലെ നർത്തകർ
വർഗ്ഗം:ഒഡീസി നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ചിചിയ

മൺമറഞ്ഞു പോയ ഒരു പുരാതന മത്സ്യം ആണ് **ചിചിയ**. എല്ലുള്ള മത്സ്യങ്ങൾ എന്ന വിഭാഗത്തിൽ ആണ് ഇവ പെടുക. അന്ത്യ പെർമിയൻ കാലഘട്ടത്തിലാണ് ഇവ ജീവിച്ചിരുന്നത്.

## അവലംബം

വർഗ്ഗം:പുരാതനജീവികൾ
വർഗ്ഗം:മത്സ്യങ്ങൾ
വർഗ്ഗം:കടൽജീവികൾ
പേക്കുമ്മട്ടി

ഒരു വിരേചന - വിഷഹര ഔഷധമാണ് **ആട്ടക്കായ്** എന്നറിയപ്പെടുന്ന **പേക്കുമ്മട്ടി**. ശാസ്തീയ നാമം: **Citrullus colocynthis (L) Kuntze**. ഇംഗ്ലീഷിൽ **Colosynth, Bitter Cucumber plant** എന്നൊക്കെ പേരുകളുണ്ട്. സം സ്കൃതത്തിൽ **ഇന്ദ്രവാരുണി, ഇന്ദ്രാഹ്വാ, മൃഗാദനി, ഗവാദനം, ക്ഷുദ്രഫലഃ, ഗവാക്ഷി, ചിത്രഫല** എന്നൊക്കെ വിളിക്കുന്നു.

## വിവിധയിനങ്ങൾ
ഇന്ദ്രവാരുണി രണ്ടുതരമുണ്ട്.**മഹേന്ദ്രവാരുണി** (Trichosanthes palmata), **ചെറിയ ഇന്ദ്രവാരുണി**. ചെറിയ ഇന്ദ്രവാരുണിയെയാണ് ഇവിടെ പറയുന്നത്

## രൂപവിവരണം
നിലത്തു പടരുന്ന ഏക വർഷിസസ്യമാണ്. തണ്ടു നിറയെ രോമങ്ങളാണ്. വിത്തുകൾക്ക് ഇളം തവിട്ടു നിറമാണ്.
## രസാദി ഗുണങ്ങൾ
*രസം  :  തിക്തം, കടു
*ഗുണം  :  രൂക്ഷം, തീക്ഷ്ണം
*വീര്യം :  ഉഷ്ണം
*വിപാകം  :  കടു

## ഔഷധയോഗ്യമായ ഭാഗങ്ങൾ
വേര്, സമൂലം, ഫലമജ്ജ
## ഔഷധ ഗുണം
മഹോദരം, വൃണം, കഫ രോഗങ്ങൾ ഇവയെ ശമിപ്പിക്കുന്നു.

## അവലംബം
*ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=49&hit=

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വിഭാഗം:പച്ചക്കറികൾ
വർഗ്ഗം:ലെബനോനിലെ സസ്യജാലം
വർഗ്ഗം:വടക്കേ ആഫ്രിക്കയിലെ സസ്യജാലം
വർഗ്ഗം:ഭക്ഷ്യയോഗ്യമായ പരിപ്പുകളും വിത്തുകളും
വർഗ്ഗം:പശ്ചിമേഷ്യയിലെ സസ്യങ്ങൾ
വർഗ്ഗം:ആഫ്രിക്കയിലെ ഔഷധ സസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:ആരോഹികൾ
ശ്രീലാൽ ശുക്ല

പ്രശസ്തനായ ഒരു ഹിന്ദി സാഹിത്യകാരനാണ് **ശ്രീലാൽ ശുക്ല** (ഇംഗ്ലീഷ്:Shrilal Shukla, ഹിന്ദി:श्रीलाल शुक्‍ल) (31 ഡിസംബർ 1925 - 28 ഒക്ടോബർ 2011). ജ്ഞാനപീഠവും പദ്മഭൂഷണും അടക്കമുള്ള ബഹുമതികൾ ഇദ്ദേഹത്തിന് ലഭിച്ചിട്ടുണ്ട്.
## ജീവിതരേഖ
1925-ൽ ഉത്തർപ്രദേശിലെ ലക്നൗ ജില്ലയിൽ പെട്ട അത്രൗലി ഗ്രാമത്തിൽ ജനിച്ച ശ്രീലാൽ 1947-ൽ അലഹബാദ് സർവ്വകലാശാലയിൽ നിന്നും ബിരുദം നേടി. 1949-ൽ ഉത്തർപ്രദേശിലെ പ്രവിശ്യാ സിവിൽ സർവ്വീസിൽ (PCS) ജോലിയിൽ പ്രവേശിച്ച ശുക്ലക്ക് പിന്നീട് ദേശീയ സിവിൽ സർവ്വീസിലേക്ക് (IAS) സ്ഥാനക്കയറ്റം ലഭിച്ചു. 1983-ൽ ഔദ്യോഗിക രംഗത്ത് നിന്ന് വിരമിച്ചു.

25-ലധികം കൃതികൾ ഇദ്ദേഹം രചിച്ചിട്ടുണ്ട്. ഇദ്ദേഹത്തിന്റെ കൃതികളെ കൂടുതൽ ശ്രദ്ധേയമാക്കുന്നത് അവയിലെ ആക്ഷേപഹാസ്യമാണ്. സ്വാതന്ത്ര്യലബ്ദിക്ക് ശേഷമുള്ള ഇന്ത്യൻ പൊതുസമൂഹത്തിന്റെ മൂല്യച്യുതികൾ ശുക്ല തന്റെ കൃതികളിലൂടെ എടുത്തുകാട്ടുന്നുണ്ട്. 1957-ലാണ് *സൂനി ഘാട്ടി ക സൂരജ്* എന്ന നോവൽ പുറത്തു വരുന്നത്. ഇദ്ദേഹത്തിന്റെ ഏറ്റവും ശ്രദ്ധേയമായ കൃതി *രാഗ് ദർബാരി*  ഇംഗ്ലീഷിലും 15 ഇന്ത്യൻ ഭാഷകളിലും പരിഭാഷ ചെയ്യപ്പെട്ടിട്ടുണ്ട്. *ആദ്മി ക സഹർ* , *മക്കാൻ*, *രാഗ് വിരാഗ്* തുടങ്ങിയ നോവലുകളും *അഗദ് കി പർവ്വ്*, *ആവോ ബേയ്ത്ത് ലെയ്ൻ കുച്ചി ദേർ* , *ഉമ്രാവോനഗർ മേം കുച്ച് ദിൻ* തുടങ്ങിയ ആക്ഷേപഹാസ്യകൃതികളും *യേ ഗർ മേരാ നഹി*, *ഇസ്സ് ഉമ്ര് മേം* തുടങ്ങിയ കഥാസമാഹാരങ്ങളും ഇദ്ദേഹത്തിന്റേതായിട്ടുണ്ട്.

2009-ലെ ജ്ഞാനപീഠ പുരസ്കാരം ഇദ്ദേഹത്തിനും മറ്റൊരു ഹിന്ദി നോവലിസ്റ്റായ അമർകാന്തിനും സംയുക്തമായി നൽകപ്പെട്ടു. 2011 സെപ്തംബർ 19-നാണ് അവാർഡ് പ്രഖ്യാപനമുണ്ടായത്. ദീർഘകാലമായി രോഗബാധിതനായിരുന്ന ശ്രീലാൽ ശുക്ലക്ക്  ഒക്ടോബർ18-ന് ആശുപത്രിക്കിടക്കയിൽ വെച്ചാണ്  ജ്ഞാനപീഠ പുരസ്കാരം കൈമാറപ്പെട്ടത്. 2011 ഒക്ടോബർ 28-ന് ഇദ്ദേഹം അന്തരിച്ചു.

## പുരസ്കാരങ്ങൾ
* ജ്ഞാനപീഠ പുരസ്കാരം (2009)
* പത്മഭൂഷൺ (2009) 
* വ്യാസസമ്മാൻ (1999)
* സാഹിത്യ അക്കാദമി പുരസ്കാരം (1969) - *രാഗ് ദർബാരി*
## അവലംബം


വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1925-ൽ ജനിച്ചവർ
സ്റ്റെബിലൈസർ

ഒരു വൈദ്യുതവിതരണ ഉപകരണമാണ് **സ്റ്റെബിലൈസർ**. വൈദ്യുതിയുടെ അളവിൽ ഏറ്റക്കുറച്ചിലുകൾ ഇല്ലാതാക്കാൻ ഉപയോഗിക്കുന്നു. ടെലിവിഷൻ, ഫ്രിഡ്ജ്, എയർകണ്ടീഷൻ തുടങ്ങിയ ഉപകരണങ്ങളിൽ അവയുടെ സുരക്ഷക്കായി ഉപയോഗിക്കുന്നു. ഫ്രിഡ്ജ്, എ.സി. എന്നിവയിൽ ടൈമർ ഉള്ള തരം ഉപയോഗിക്കുന്നു. അതിലെ കംമ്പ്രസറിന്റെ ആയുസ്സിനായി ഈ സംവിധാനം സഹായിക്കുന്നു. 230 വോൾട്ടിൽ പ്രവർത്തിക്കുന്ന ഒരു സ്റ്റെബിലൈസർ ഈ വോൾട്ടിനെ ഉറപ്പിച്ചു നിർത്തുകയും ലഭിക്കുന്ന വൈദ്യുതി 230 വോൾട്ടിൽ കുറഞ്ഞാൽ ഔട്ട്പുട്ട് കട്ടാക്കുന്നു. പിന്നെ ഈ വോൾട്ട് 230-ൽ കൂടിയാലും കട്ടാക്കുന്നു. ഒപ്പം ചെറിയതായി വോൾട്ടിൽ മാറ്റം വന്നാൽ അത് 230 വോൾട്ടാക്കി തന്നെ ഉറപ്പിക്കുന്നു. 

സാധാരണ ഈ ഉപകരണത്തിൽ 15 ആം‌പിയർ പ്ലഗ് സോക്കറ്റ് ഉണ്ട്. ഇതിലാണ് പുറത്തേക്കുള്ള പ്ലഗ് ഉറപ്പിക്കുന്നത്. ഉപകരണത്തിനകത്ത് ഒരു സർക്യൂട്ട് ബോർഡും ഒരു ട്രാൻസ്ഫോർമറും കട്ടാക്കാനായി ഒരു റിലേയും കാണാം. ഈ ട്രാൻസ്ഫോർമർ ചെറു വൈദ്യുതിയെ വലുതാക്കുന്നു. സർക്യൂട്ട് ബോർഡ് ഉയർന്ന വൈദ്യുദിയെ ഒരു നിശ്ചിത വോൾട്ടിൽ ഉറപ്പിക്കുന്നു.

വർഗ്ഗം:വൈദ്യുതവിതരണോപകരണങ്ങൾ
അമർ കാന്ത്

പ്രശസ്തനായ ഒരു ഹിന്ദി സാഹിത്യകാരനാണ് **അമർ കാന്ത്** (ഇംഗ്ലീഷ്: Amar Kant) (1925 - 17 ഫെബ്രുവരി 2014). ജ്ഞാനപീഠമടക്കമുള്ള നിരവധി ബഹുമതികൾ ഇദ്ദേഹത്തിന് ലഭിച്ചിട്ടുണ്ട്.
## ജീവിതരേഖ
കിഴക്കൻ ഉത്തർപ്രദേശിലെ ബാലിയ ജില്ലയിലുൾപ്പെട്ട ഭഗദല്പൂർ ഗ്രാമത്തിൽ ജനിച്ച അമർ കാന്ത് ഒരു സ്വാതന്ത്ര സമര പോരാളി കൂടിയായിരുന്നു. അദ്ദേഹം തന്റെ ഔദ്യോഗിക ജീവിതം ആരംഭിക്കുന്നത് ഒരു പത്രലേഖകനായിട്ടാണ്.

1949-ൽ ഇദ്ദേഹത്തിന്റെ ആദ്യകഥയായ *ബാബു* പ്രസിദ്ധീകരിക്കപ്പെട്ടു. ഇദ്ദേഹത്തിന്റെ കൃതികളിൽ ഏറ്റവും പ്രശസ്തമായത്  *ഇൻഹിൻ ഹാതിയോരൺ* എന്ന നോവലാണ്. ബാലിയ പ്രദേശത്തിന്റെ പശ്ചാത്തലത്തിൽ, ക്വിറ്റ് ഇന്ത്യാ പ്രക്ഷോഭം മുതൽ സ്വാതന്ത്യം വരെയുള്ള കാലഘട്ടത്തിലെ സംഭവങ്ങളെ കോർത്തിണക്കി എഴുതിയ  ഈ നോവലിന് സാഹിത്യ അക്കാദമി പുരസ്കാരവും വ്യാസ സമ്മാനും  ലഭിച്ചിട്ടുണ്ട്.  *സുഖാ പട്ട*, *കാലേ ഉജാലേ*, *ബിച്ച് കി ദിവാർ*, *ദേശ് കെ ലോഗ്* എന്നിവ അമർ കാന്തിന്റെ മറ്റ് പ്രധാന കൃതികളാണ്. *ഹതിയാരെ*, *ദോപഹർ ക ഭോജൻ*, *ദിപ്തി കലാക്താരി* തുടങ്ങിയ അദ്ദേഹത്തിന്റെ ചെറുകഥകൾ പല സർവ്വകലാശാലകളുടെയും പഠനഗ്രന്ഥങ്ങളിൽ ഉൾപ്പെടുത്തിയിട്ടുണ്ട്.

തന്റെ മിക്ക കൃതികളിലേയും മുഖ്യപ്രമേയമായ ദാരിദ്ര്യത്തോടുള്ള മല്ലിടീൽ  അമർ കാന്തിന്റെ സ്വജീവിതത്തിലും ആവർത്തിക്കപ്പെട്ടിട്ടുണ്ട്.  ജീവിതദുരന്തം മൂലം തനിക്ക് ലഭിച്ച സാഹിത്യ അക്കാദമി അവാർഡ് വില്ക്കാൻ തയ്യാറാണെന്ന് ഒരിക്കൽ അമർ കാന്ത് പ്രഖ്യാപിച്ചത് വലിയ വാർത്തയായിരുന്നു.

2009-ലെ ജ്ഞാന പീഠം പുരസ്കാരം മറ്റൊരു ഹിന്ദി സാഹിത്യകാരനായിരുന്ന ശ്രീലാൽ ശുക്ലയ്ക്കൊപ്പം ഇദ്ദേഹത്തിനും ലഭിച്ചു.
## പുരസ്കാരങ്ങൾ
* ജ്ഞാന പീഠം പുരസ്കാരം (2009)
* സാഹിത്യ അക്കാദമി അവാർഡ് (2007)
* സോവിയറ്റ് ലാന്റ് നെഹ്‌റു അവാർഡ്   
* വ്യാസ സമ്മാൻ
*മൈഥിലീസരൺ ഗുപ്‌ത പുരസ്‌കാരം
* ഉത്തർപ്രദേശ്‌ ഹിന്ദി സംസ്ഥാൻ പുരസ്‌കാരം
* മദ്ധ്യപ്രദേശ്‌ അമർകാന്ത്‌ കീർത്തി സമ്മാൻ

## അവലംബം


വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:1925-ൽ ജനിച്ചവർ
കോടതിയലക്ഷ്യം

കോടതിയോ, നിയമ നിർമ്മാണസഭയോ പോലുള്ള പൊതു അധികാരസ്ഥാനങ്ങളുടെ പദവിയേയോ, അധികാരത്തെയോ, വിശ്വാസ്യതയേയോ ഇടിച്ചുതാഴ്ത്തുന്ന തരത്തിലോ, അവയുടെ ഉത്തരവുകളയോ, നടപടികളെയോ, നിയമങ്ങളേയോ  ബോധപൂർവ്വം ലംഘിക്കുന്ന തരത്തിലോ ആരെങ്കിലും പെരുമാറുന്നതിനെ കോടതി അലക്ഷ്യമായി കണക്കാക്കുന്നു. ഇത് കോടതി വിധികൾ അനുസരിക്കാതിരിക്കലോ, കോടതിയെത്തന്നെ എതിർക്കലോ ആകാം.   

കോടതി ഉത്തരവുകളെ ലംഘിക്കുകയോ, ഉത്തരവുകളെ മാനിക്കാതിരിക്കുകയോ, തെളിവ് സംബന്ധമായ രേഖകളിൽ കൃത്രിമം കാട്ടുകയോ, കോടതിനടപടികളെ തടസ്സപ്പെടുത്തുകയോ ചെയ്യുന്നത് കോടതിയലക്ഷ്യത്തിന്റെ പരിധിയിൽ വരുന്നു. കോടതിയെ അധിക്ഷേപിക്കുന്നതോ, അപഹസിക്കുന്നതോ, അധികാരത്തെ ചോദ്യം ചെയ്യുന്നതോ ആയ വ്യക്തികളുടെയോ, സ്ഥാപനങ്ങളുടെയോ വാക്ക്, പെരുമാറ്റം, പ്രയോഗം, എഴുത്ത് തുടങ്ങിയവ കോടതി അലക്ഷ്യമായി കണക്കാക്കാം. കോടതിയ്കെതിരായതോ, വിചാരണാ നടപടിക്കെതിരായതോ ആയ ഇത്തരം പെരുമാറ്റങ്ങൾ, സമൂഹമദ്ധ്യത്തിൽ കോടതിയെ താഴ്ത്തിക്കെട്ടുന്നതും നീതിനിർവ്വഹണത്തെ തടസ്സപ്പെടുത്തുന്നതും നീതിനിഷേധത്തിനിടയാക്കുന്നതുമാണ് എന്ന വാദത്തിൽ നിന്നാണ് കോടതിയലക്ഷ്യം എന്ന നിയമ സങ്കല്പം ഉരുത്തിരിഞ്ഞിട്ടുള്ളത്. നീതിനിർവ്വഹണത്തിനായുള്ള കോടതികളുടെ അധികാരവും ശക്തിയും ഉറപ്പുവരുത്താൻ കോടതി അലക്ഷ്യ നടപടികൾ സ്വീകരിക്കാനും കോടതിയലക്ഷ്യം കാട്ടുന്നവരെ ശിക്ഷിക്കാനും ഉള്ള അധികാരം ന്യായാധിപന്മാർക്ക് ഉണ്ടാവണം എന്നു കരുതപ്പെടുന്നു.    

കോടതി ഉത്തരവുകളെ മാനിക്കാത്തതിനേയോ, നടപ്പാക്കതിനെയോ സിവിൽ കോടതിയലക്ഷ്യം എന്നും കോടതിയുടെ അധികാരവും പദവിയും ഇടിച്ചു താഴ്ത്തുന്നതരത്തിലുള്ള പരാമർശങ്ങളോ പെരുമാറ്റങ്ങളോ നടത്തുന്നതിനെ ക്രിമിനൽ കോടതിയലക്ഷ്യം എന്നും പറയുന്നു. കോടതി അലക്ഷ്യം സംബന്ധിച്ച് ഓരോ രാജ്യത്തും പ്രത്യേകം നിയമങ്ങൾ നിലനിൽക്കുന്നു.
## ഇന്ത്യയിലെ കോടതിയലക്ഷ്യ നിയമം
കോടതിയലക്ഷ്യ നിയമം 1971 ആണ് ഇന്ത്യയിൽ കോടതി അലക്ഷ്യ നടപടികളെ സംബന്ധിച്ച നിയമം. ഇതു പ്രകാരം കോടതി അലക്ഷ്യത്തെ സിവിൽ കോടതിയലക്ഷ്യമെന്നും ക്രിമിനൽ കോടതിയലക്ഷ്യമെന്നും തിരിച്ചിരിക്കുന്നു. ഈ നിയമപ്രകാരം ഒരാൾ കോടതി അലക്ഷ്യം നടത്തിയെന്ന് തെളിയിക്കപ്പെട്ടാൽ, അയാളെ ആറുമാസം വരെ തടവിനും പരമാവധി 2000 രൂപവരെ പിഴയും ചുമത്താവുന്നതാണ്. തന്റെ പ്രവൃത്തിയിൽ ഉത്തമബോധ്യത്തോടെ ക്ഷമ പറയുന്നപക്ഷം അയാളെ കുറ്റവിമുക്തനാക്കുവാനും ഈ നിയമം കോടതികൾക്ക് അധികാരം നൽകുന്നു. സിവിൽ കോടതിയലക്ഷ്യം ചെയ്തുവെന്ന് ബോധ്യപ്പെട്ടാൽ ഈ ശിക്ഷകൾക്കുപുറമേ ആറുമാസത്തിൽ കുറയാത്ത കാലത്തേക്ക് അയാളെ സിവിൽ ജയിലിൽ അയയ്ക്കുന്നതിനും നിയമത്തിൽ വ്യവസ്ഥയുണ്ട്.    
### സിവിൽ കോടതിയലക്ഷ്യം
കോടതി വിധികളോടുള്ള അനാദരവോ അനുസരണയില്ലായ്മയോ ആണ് ഈ വിഭാഗത്തിൽ വരുന്നത്.
### ക്രിമിനൽ കോടതിയലക്ഷ്യം
കോടതിയെയോ, ജഡ്ജ് മാരെ വ്യക്തിപരമായോ അപമാനിക്കുകയൊ;അനാദരവ് പ്രകടിപ്പിക്കുകയോ ചെയ്യുന്നത് ഈ വിഭാഗത്തിൽ പെടുന്നു.
## അവലംബം

## പുറംകണ്ണികൾ
vakilno1.com 

വർഗ്ഗം:ഇന്ത്യയിലെ നിയമങ്ങൾ
ഇരാവതി കാർവെ

ഒരു നരവംശ ശാസ്ത്രജ്ഞയാണ് **ഇരാവതി കാർവെ** ( ജനനം:ഡിസം:15,1905, മരണം: ആഗ്ഗസ്റ്റ് 11 1970) ബർമ്മ ( മ്യാൻമർ)യിൽ ജനിച്ചു. ജനന സ്ഥലത്തെ ഒരു നദിയുടെ പേരാണ് ‘ഇരാവതി’. പിന്നീട് മഹാരാഷ്ട്രയിലെ പൂനയിലാണ് വളർന്നത്. മുംബെ  സർവ്വകലാശാലയിൽ നിന്നു 1928 ൽ സാമൂഹ്യശാസ്ത്രത്തിൽ  മാസ്റ്റർ ബിരുദവും ,1930 ൽ ജർമ്മനിയിലെ കൈസർ വിൽഹെം സർവ്വകലാശാലയിൽ നിന്നും നരവംശ ശാസ്ത്രത്തിൽ ഡോക്ടറേറ്റും നേടി. പുനെയിലെ ഡക്കാൻ കോളേജിലെ നരവംശ ശാസ്ത്ര വകുപ്പിന്റെ മേധാവിയായി വർഷങ്ങളോളം അവർ സേവനം അനുഷ്ഠിച്ചിട്ടുണ്ട്.

## ആദ്യകാല ജീവിതം
ചിത്പവൻ കുടുംബത്തിലായിരുന്നു ഇരാവതി ജനിച്ചത്. പിതാവ് ബർമ്മാ കോട്ടൺ കമ്പനിയിലെ ഒരു ഉദ്യോഗസ്ഥനായിരുന്നു. പൂനെയിലെ ഹുസുർപുഗയിലുള്ള സ്കൂളിലായിരുന്നു പ്രാഥമിക വിദ്യാഭ്യാസം. 1926 ൽ ഫെർഗൂസൺ കോളേജിൽ നിന്നും തത്ത്വശാസ്ത്രത്തിൽ ബിരുദം കരസ്ഥമാക്കി. 1928 ൽ ബോംബെ  സർവ്വകലാശാലയിൽ നിന്നും ബിരുദാനന്തബിരുദം നേടി. ജർമ്മനിയിലെ കൈസർ വിൽഹെം ഇൻസ്റ്റിറ്റ്യൂട്ടിൽ നിന്നും ഇരാവതി ഡോക്ടറേറ്റും കരസ്ഥമാക്കി. 

സ്കൂളിൽ രസതന്ത്ര അധ്യാപകനായിരുന്ന ദിൻകറിനെയാണ് ഇരാവതി വിവാഹം ചെയ്തത്.

## ഔദ്യോഗിക ജീവിതം
ശ്രീമതി നദീഭായി ദാമോദർ ഥാക്കറെ വനിതാ സർവ്വകലാശാലയിൽ അഡ്മിനിസ്ട്രേഷൻ വിഭാഗത്തിലായിരുന്നു ഇരാവതി ആദ്യമായി ജോലി ചെയ്തിരുന്നത്. അതോടൊപ്പം തന്നെ മറ്റു ചില വിദ്യാഭ്യാസസ്ഥാനങ്ങളിൽ അധ്യാപകജോലിയും ചെയ്തിരുന്നു. 1939 ൽ പൂനെ സർവ്വകലാശാലക്കു കീഴിലുള്ള ഡെക്കാൺ കോളേജിൽ  സോഷ്യോളജി വിഭാഗത്തിൽ റീഡറായി ജോലിയിൽ പ്രവേശിച്ചു. ഡെക്കാൺ കോളേജിലെ  വകുപ്പു മേധാവിയായിട്ടാണ് ഇരാവതി ഉദ്യോഗത്തിൽ നിന്നും വിരമിക്കുന്നത്.

നരവംശശാസ്ത്രം കൂടാതെ നിരവധി വിഷയങ്ങളിൽ താൽപര്യങ്ങളുള്ള വ്യക്തിയായിരുന്നു ഇരാവതി കാർവെ. നാടൻ പാട്ടുകളും, വിവർത്തനങ്ങളും അവരുടെ പ്രവർത്തനമേഖലകളിൽ പെടുന്നു.

## പ്രധാന കൃതികൾ
*Kinship Organization in India (Deccan College, 1953), ഇന്ത്യയിലെ നിരവധി സാമൂഹ്യക്ഷേമ സ്ഥാപനങ്ങളെക്കുറിച്ചുള്ള പഠനം
*Hindu Society&nbsp;— an interpretation'' (Deccan College, 1961), ഹിന്ദു സമൂഹത്തെക്കുറിച്ചുള്ള പഠനം
*Maharashtra&nbsp;— Land and People (1968) - മഹാരാഷ്ട്രയിലെ വിവിധ അനുഷ്ഠാനങ്ങളെക്കുറിച്ചുള്ള പഠനം
*Yuganta: The End of an Epoch -  മഹാഭാരത കഥാപാത്രങ്ങളെക്കുറിച്ചുള്ള പഠനം. 1967 ലെ സാഹിത്യ അക്കാദമി പുരസ്കാരത്തിനർഹമായി. 
*Paripurti  (in Marathi)
*Bhovara (in Marathi)
*Amachi Samskruti (in Marathi)
*Samskruti (in Marathi)
*Gangajal (in Marathi)

## അവലംബം
*

വർഗ്ഗം:നരവംശശാസ്ത്രജ്ഞർ
വർഗ്ഗം:മറാഠി സാഹിത്യകാരന്മാർ
വർഗ്ഗം:1905-ൽ ജനിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
കേളു ചരൺ മഹാപത്ര

ലോക പ്രസിദ്ധനായ ഇന്ത്യൻ നർത്തകനായിരുന്നു ഒറീസ്സയിൽ (ഒഡീഷ) ജനിച്ച  **ഗുരു കേളുചരൺ മഹാപത്ര** (ഒറിയ: ଗୁରୁ କେଳୁଚରଣ ମହାପାତ୍ର) ജനുവരി 8, 1926 - ഏപ്രിൽ  7, 2004)  ഒറിയൻ നൃത്തരൂപമായ ഒഡീസ്സിയ്ക്കു ലോകവ്യാപകമായ പ്രശസ്തി നേടിക്കൊടുക്കുന്നതിൽ മഹാപത്രയുടെ പങ്ക് നിസ്തുലമാണ്. ഇരുപതാം നൂറ്റാണ്ടിലെ ഇന്ത്യൻ നൃത്തരൂപങ്ങളുടെ നവീകരണത്തിൽ കേളു ചരൺ മഹാപത്ര വലുതാ‍യ സ്വാധീനം ചെലുത്തിയിട്ടുണ്ട്.
## അവാർഡുകളും ബഹുമതികളും
* സംഗീത നാടക അക്കാദമി അവാർഡ്, 1966
* പദ്മശ്രീ, 1972
* പദ്മഭൂഷൺ, 1989
* സംഗീത നാടക അക്കാദമി വിശിഷ്ടാംഗത്വം, 1991
* പദ്മവിഭൂഷൺ, 2000
* കാളിദാസ സമ്മാനം(മദ്ധ്യപ്രദേശ് സർക്കാർ നൽകിയത്)

വർഗ്ഗം:ഒഡീസി നർത്തകർ
വർഗ്ഗം:1926-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:നൃത്താദ്ധ്യാപകർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
പ്രവാസി ദിനം

എല്ലാ വർഷവും ജനുവരി-9 ന് ഇന്ത്യയിൽ **പ്രവാസി ദിനം** ആചരിക്കുന്നു. ഇൻഡ്യയ്ക്കു പുറത്തു മറ്റ് രാജ്യത്തു താമസിക്കുന്ന ഇൻഡ്യക്കാരെ പ്രവാസികൾ എന്നു പറയുന്നു, കൂടുതൽ പ്രവാസികളും ഗൾഫ് രാജ്യങ്ങൾ അമേരിക്ക, ബ്രിട്ട ഓസ്ട്രേലിയ, മലേഷ്യ, സിങ്കപ്പൂർ തുടങ്ങിയ സ്ഥലങ്ങളിൽ താമസിക്കുന്നു.

## അവലംബം

*
## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
വർഗ്ഗം:ഇന്ത്യയിലെ വിശേഷദിനങ്ങൾ
ലോക ചിരി ദിനം

എല്ലാ വർഷവും മേയ് മാസത്തിലെ ആദ്യ ഞായറാഴ്ച **ലോക ചിരി ദിന**മായി ആചരിക്കുന്നു. 1998 ജനുവരി 11-ന് ഇന്ത്യയിൽ മുംബൈയിലാണ് ആദ്യമായി ലോക ചിരി ദിനത്തിന്റെ ആഘോഷം നടത്തിയത്. ഡോ: മദൻ കടാരിയയാണ് ഈ ചടങ്ങ് സംഘടിപ്പിച്ചത്.

## അവലംബം

## പുറത്തേക്കുള്ള കണ്ണികൾ
* ലോക ചിരിദിനത്തിന്റെ ഔദ്യോഗിക വെബ്സൈറ്റ്

വർഗ്ഗം:വിശേഷദിനങ്ങൾ
വർഗ്ഗം:ജനുവരി 11
നിയ്യത്ത്

നിയ്യത്ത്

അറബി ഭാഷയിൽ **നിയ്യത്ത്** (Arabic: نیّة)  ചെയ്യുക എന്നു പറഞ്ഞാൽ ഒരു പ്രവ്രുത്തി ചെയ്യാൻ ഉദ്ദേശിക്കുക എന്നതാണ്.അല്ലാഹുവിന്റെ തൃപ്തി കാംക്ഷിച്ചുകൊണ്ടും അവന്റെ കൽപ്പന അനുസരിച്ചുകൊണ്ടും ഒരു കാര്യം ചെയ്യാൻ കരുതുകയെന്നതാണു ഇസ്ലാമിന്റെ ഭാഷയിൽ നിയ്യത്തിന്റെ സാരം.  വുദു ചെയ്യാൻ നിയ്യത്ത് ആവശ്യമാണ്. കുളിക്കാൻ നിയ്യത്ത് ആവശ്യമാണ്. നമസ്കരിക്കാനും, ഹജ്ജ് ചെയ്യുവാനും, ഉമ്ര ചെയ്യുവാനും എല്ലാം നിയ്യത്ത് ചെയ്യേണ്ടതുണ്ട്. നിയ്യത്ത് പോലെ മയ്യിത്ത് എന്നൊരു പഴമൊഴിയുണ്ട്. അതായത് ഏതൊരുവനും എന്തുദ്ദേശിച്ച് ജീവിച്ചുവോ അതുപോലെയായിരിക്കും അവന്റെ മരണവും.നിയ്യത്ത് കേവലം മനസ്സിന്റെ പ്രവർത്തനമാണു.അതിൽ നാവിനു തീരെ പ്രവേശനമില്ല.അത് പറയാൻ ശരീഅത്തിൽ വിധിയുമില്ല.നിയ്യത്ത് നിർബ്ബന്ധമാണെന്നതിനു തെളിവ് ഉമർ(റ)നിവേദനം ചെയ്ത ഈ നബിവചനമത്രെ:"കർമ്മങ്ങളെല്ലാം ഉദ്ദേശ്യമനുസരിച്ചാകുന്നു.ഓരോ മനുഷ്യനും താൻ ഉദ്ദേശിച്ചത് മാത്രമാണുള്ളത്".

വർഗ്ഗം:ഇസ്ലാമികാചാരങ്ങൾ